title: Eiropas Parlamenta un Padomes Direktīva 98/48/EK (1998. gada 20. jūlijs), ar kuru groza Direktīvu 98/34/EK, ar ko nosaka informācijas sniegšanas kārtību tehnisko standartu un noteikumu jomā

text:
Svarīgs juridisks paziņojums

|

31998L0048

Oficiālais Vēstnesis L 217 , 05/08/1998 Lpp. 0018 - 0026

		Eiropas Parlamenta Un Padomes Direktīva 98/48/EK(1998. gada 20. jūlijs),ar kuru groza Direktīvu 98/34/EK, ar ko nosaka informācijas sniegšanas kārtību tehnisko standartu un noteikumu jomāEIROPAS PARLAMENTS UN EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 100.a un 213. pantu,ņemot vērā Komisijas priekšlikumu [1],ņemot vērā Ekonomikas un sociālo lietu komitejas atzinumu [2]rīkojoties saskaņā ar kārtību, kas noteikta Līguma 189.b pantā [3],(1) tā kā, lai veicinātu iekšējā tirgus veiksmīgu darbību, jānodrošina pēc iespējas lielāka caurskatāmība attiecībā uz turpmākajiem valstu noteikumiem un tiesību normām attiecībā uz Informācijas sabiedrības pakalpojumiem, izdarot grozījumus Direktīvā 98/34/EK [4];(2) tā kā plašs pakalpojumu loks Līguma 59. un 60. panta nozīmē gūs labumu no iespējām, ko piedāvā Informācijas sabiedrība no attāluma, elektroniski un pēc individuāla pieprasījuma saņemt pakalpojumus;(3) tā kā iekšējais tirgus, kas aptver teritoriju bez iekšējām robežām, ļauj šādu pakalpojumu sniedzējiem attīstīt pārrobežu aktivitātes, lai palielinātu to konkurētspēju, un tādējādi sniedz pilsoņiem jaunas iespējas pārraidīt un saņemt informāciju, neņemot vērā robežas, un patērētājiem jaunus veidus preču un pakalpojumu saņemšanai;(4) tā kā Direktīvas 98/34/EK darbības sfēras paplašināšana nekavē dalībvalstis ņemt vērā dažādas sociāla, sabiedriska un kultūras rakstura sekas, kas raksturīgas Informācijas sabiedrības izveidošanai; tā kā šajā direktīvā Informācijas sabiedrības pakalpojumiem paredzēto kārtības noteikumu piemērošana neietekmē kultūras politikas pasākumus, konkrēti, audiovizuālajā sfērā, ko dalībvalstis varētu pieņemt saskaņā ar Kopienas tiesībām, ņemot vērā to lingvistisko dažādību, īpašās nacionālās un reģionālās pazīmes un to kultūras mantojumu; tā kā Informācijas sabiedrības attīstība nodrošina Eiropas pilsoņu piekļuvi Eiropas kultūras mantojumam, ko piegādā digitālajā vidē;(5) tā kā Direktīva 98/34/EK nav paredzēta piemērošanai valsts noteikumiem, kas attiecas uz pamattiesībām, piemēram, konstitucionāliem noteikumiem attiecībā uz izteikšanās brīvību, un konkrētāk, preses brīvību; tā kā tā nav paredzēta arī piemērošanai vispārīgajām krimināltiesībām; tā kā turklāt tā neattiecas uz nolīgumiem kredītinstitūciju starpā, ko regulē privāttiesības, jo īpaši, uz nolīgumiem par maksājumu veikšanu kredītinstitūciju starpā;(6) tā kā Eiropas Padome uzsvērusi nepieciešamību Kopienas līmenī izveidot skaidru un stabilu tiesisko sistēmu, lai sekmētu Informācijas sabiedrības attīstību; tā kā Kopienas tiesības un noteikumi, kas regulē iekšējo tirgu, to skaitā principi, kas ietverti Līgumā, un atvasinātās tiesības jau veido tiesisko pamatsistēmu šādu pakalpojumu attīstībai;(7) tā kā jāpastāv iespējai pielāgot pastāvošos valstu noteikumus un tiesību normas, kas piemērojamas šobrīd pieejamajiem pakalpojumiem, lai ņemtu vērā jaunākos Informācijas sabiedrības pakalpojumus, vai nu lai nodrošinātu, ka vispārīgās intereses ir labāk aizsargātas vai, no otras puses, lai atvieglotu šos noteikumus un tiesību normas, ja to piemērošana ir nesamērīga ar to paredzētajiem mērķiem;(8) tā kā bez koordinēšanas Kopienas līmenī šie paredzamie regulēšanas pasākumi valstu līmenī varētu radīt ierobežojumus pakalpojumu brīvai kustībai un tiesībām veikt uzņēmējdarbību, kas savukārt novestu pie iekšējā tirgus sadalīšanās, pārliecīgas regulēšanas un noteikumu neatbilstības;(9) tā kā, lai nodrošinātu reālu un efektīvu vispārējas intereses mērķu aizsardzību, kas saistīti ar Informācijas sabiedrības attīstību, nepieciešama koordinēta pieeja Kopienas līmenī attiecībā uz pasākumiem, kam ir liela starpvalstiska nozīme, piemēram, jautājumiem par jaunajiem pakalpojumiem;(10) tā kā telekomunikāciju pakalpojumu gadījumā jau pastāv saskaņošana Kopienas līmenī vai, dažos gadījumos, nolīgumi par savstarpēju atzīšanu; un tā kā pastāvošie Kopienas tiesību akti paredz pielāgošanu, ņemot vērā tehnoloģisko attīstību un jaunu pakalpojumu sniegšanu, kā rezultātā lielākā daļa valstu noteikumu telekomunikāciju pakalpojumu sfērā nebūs pakļauti izziņošanai saskaņā ar šo direktīvu, jo uz tiem attieksies Direktīvas 98/34/EK 10. panta 1. punktā vai 1. panta 5. punktā noteiktie izņēmumi; tā kā tomēr atsevišķi valstu noteikumi, kas vērsti uz jautājumu regulēšanu, kuri nav pakļauti Kopienas tiesību aktiem, var ietekmēt Informācijas sabiedrības pakalpojumu brīvu kustību un tādā apmērā tie izziņojami;(11) tā kā citām joprojām vēl mazpazīstamām Informācijas sabiedrības sfērām tomēr būtu pāragri saskaņot valstu noteikumus un tiesību normas, veicot plašu un vispusīgu materiālo tiesību normu saskaņošanu Kopienas līmenī, jo nav pietiekamas informācijas par formu, kādu jaunie pakalpojumi iegūs, vai par to būtību, vēl nav īpašas regulēšanas valstu līmenī šajā sfērā, un šādas saskaņošanas nepieciešamību un tās saturu iekšējā tirgū pašreizējā stadijā nevar definēt;(12) tā kā šī iemesla dēļ nepieciešama veiksmīgas iekšējā tirgus darbības aizsardzība un sadalīšanās iespējamības novēršana, nosakot informācijas sniegšanas, konsultāciju veikšanas un administratīvās sadarbības kārtību attiecībā uz jaunu noteikumu un tiesību normu izstrādi; tā kā šāda kārtība inter alia palīdzēs nodrošināt, ka Līgumu un jo īpaši tā 52. un 59. pantu efektīvi piemēro, un, nepieciešamības gadījumā, atklāt vajadzību aizsargāt vispārīgās intereses Kopienas līmenī; tā kā turklāt Līguma uzlabotā piemērošana, ko padara iespējamu šāda informācijas kārtība, galarezultātā samazinās nepieciešamību pēc Kopienas noteikumiem par to, kas nepieciešams un proporcionāls iekšējā tirgū un vispārīgo interešu aizsardzībai; tā kā, visbeidzot, šāda kārtība dos iespēju uzņēmumiem efektīvāk izmantot iekšējā tirgus priekšrocības;(13) tā kā Direktīva 98/34/EK paredz tādus pašus mērķus un tā kā šī kārtība ir efektīva, esot vispiemērotākā šo mērķu sasniegšanā; tā kā šīs direktīvas piemērošanas gaitā gūto pieredzi un tajā paredzēto kārtību var piemērot Informācijas sabiedrības pakalpojumu noteikumu izstrādē; tā kā tās noteiktā kārtība šobrīd veiksmīgi ieviesta valstu iestādēs;(14) tā kā turklāt saskaņā ar Līguma 7.a pantu iekšējais tirgus aptver teritoriju bez iekšējām robežām, kurā nodrošināta preču, personu, pakalpojumu un kapitāla brīva aprite, un tā kā Direktīva 98/34/EK paredz vienīgi administratīvas sadarbības kārtību un neparedz materiālo tiesību normu saskaņošanu;(15) tā kā šī iemesla dēļ Direktīvas 98/34/EK grozījumi, lai piemērotu to Informācijas sabiedrības pakalpojumu noteikumu izstrādē, ir vispiemērotākā pieeja, ņemot vērā minēto pakalpojumu juridisko sistēmu, lai efektīvi apmierinātu caurskatāmības prasības iekšējā tirgū;(16) tā kā īpaši nepieciešama to noteikumu izziņošana, kas varētu rasties nākotnē; tā kā pakalpojumi, ko sniedz no attāluma, elektroniski un pēc pakalpojumu (Informācijas sabiedrības pakalpojumu) saņēmēja individuāla pieprasījuma, ņemot vērā to dažādību un turpmāku pieaugumu, varētu to radīt nepieciešamību pēc liela daudzuma jaunu noteikumu un tiesību normu; tā kā tādēļ attiecīgi jāparedz norma noteikumu projektu izziņošanai, kas saistīti ar šādiem pakalpojumiem;(17) tā kā tādā veidā par īpašiem noteikumiem attiecībā uz pakalpojumu sniegšanas uzsākšanu un veikšanu, ko var veikt iepriekšminētajā veidā, jāziņo pat tad, ja tie ietverti noteikumos un tiesību normās, kam ir vispārīgāks mērķis; tā kā vispārīgi noteikumi, kas nesatur normas par šādiem pakalpojumiem, tomēr nav jāizziņo;(18) tā kā "noteikumi par pakalpojumu sniegšanas uzsākšanu un veikšanu" ir noteikumi, kas nosaka prasības attiecībā uz Informācijas sabiedrības pakalpojumiem, piemēram, noteikumi, kas attiecas uz pakalpojumu sniedzējiem, pakalpojumiem un pakalpojumu saņēmējiem, un ekonomiskajām aktivitātēm, ko var veikt elektroniski, no attāluma un pēc pakalpojumu saņēmēja individuāla pieprasījuma; tā kā tas, piemēram, attiecas arī uz noteikumiem par pakalpojumu sniedzēju izveidošanu, konkrēti, par atļaujas vai licences piešķiršanas kārtību; tā kā noteikumi, kas paredzēti Informācijas sabiedrības pakalpojumiem, uzskatāmi par šādiem noteikumiem pat tad, ja tie ir daļa no vispārīgākiem noteikumiem; tā kā, no otras puses, uz pasākumiem, kas tieši un individuāli attiecas uz konkrētiem saņēmējiem (piemēram, telekomunikāciju licences), tas neattiecas;(19) tā kā saskaņā ar Līguma 60. pantu, kā to tiesu praksē interpretējusi Tiesa, "pakalpojumi" ir tie pakalpojumi, kurus parasti sniedz par atlīdzību; tā kā šī īpašība iztrūkst gadījumos, kad valsts veic pasākumus bez ekonomiskiem apsvērumiem tās pienākumu kontekstā sociālajā, kultūras, izglītības un tieslietu sfērā; tā kā uz valsts noteikumiem par šādiem pasākumiem neattiecas Līguma 60. pantā ietvertā definīcija un tādējādi tie neietilpst šīs direktīvas darbības sfērā;(20) tā kā šī direktīva neierobežo Padomes 1989. gada 3. oktobra Direktīvas 89/552/EEK darbības sfēru par dažu dalībvalstu normatīvajos un administratīvajos aktos ietvertu noteikumu koordināciju attiecībā uz televīzijas translāciju pasākumiem [5], kas grozīta ar Eiropas Parlamenta un Padomes Direktīvu 97/36/EK [6], vai turpmākiem grozījumiem;(21) tā kā jebkurā gadījumā šī direktīva neattiecas uz valsts noteikumu projektiem, kas paredzēti spēkā esošo vai pieņemamo Kopienas direktīvu satura pārņemšanai, ciktāl tie jau pakļauti īpašai pārbaudei; tā kā tā atbilstīgi neattiecas ne uz valstu noteikumiem, kas pārņem Direktīvu 89/552/EEK, kas grozīta ar Direktīvu 97/36/EK, vai turpmākiem grozījumiem, ne uz valstu noteikumiem, kas pārņem Eiropas Parlamenta un Padomes 1997. gada 10. aprīļa Direktīvu 97/13/EK par kopīgu vispārējo atļauju un individuālo licenču sistēmu telekomunikāciju pakalpojumiem [7], vai pieņemti tās kontekstā;(22) tā kā turklāt jāparedz izņēmuma gadījumi, kad valsts noteikumus attiecībā uz Informācijas sabiedrības pakalpojumiem varētu pieņemt nekavējoties, un tā kā ir arī būtiski paredzēt šādu iespēju vienīgi steidzamiem gadījumiem, kas saistīti ar būtiskiem un neparedzamiem apstākļiem, piemēram, apstākļiem, par kuriem iepriekš nevarēja zināt, un kuru izcelsme nav attiecināma uz jebkādām darbībām no attiecīgās dalībvalsts valsts iestāžu puses, lai nepakļautu briesmām šajā direktīvā paredzēto iepriekšējas konsultēšanās un administratīvās sadarbības mērķi;(23) tā kā dalībvalsts var atlikt uz divpadsmit mēnešiem — vai, iespējams, uz astoņpadsmit mēnešiem Padomes kopīgas nostājas gadījumā — noteikumu projekta pieņemšanu par pakalpojumiem, ja noteikumu projekts attiecas uz jautājumu, kas ietilpst direktīvas, regulas vai lēmuma priekšlikuma darbības sfērā, ko Komisija jau iesniegusi Padomei; tā kā šo bezdarbības saistību Komisija var noteikt attiecīgajai dalībvalstij tikai tad, ja valsts noteikumu projektā ietvertās normas būtiski neatbilst Komisijas iesniegtajam priekšlikumam;(24) tā kā informācijas iesniegšanas sistēmas un Kopienas līmeņa konsultāciju definīcija, kā noteikts šajā direktīvā, ir priekšnosacījums saskanīgai un efektīvai Kopienas līdzdalībai darbā, kas skar jautājumus, kuri attiecas uz Informācijas sabiedrības pakalpojumu regulēšanas aspektiem starptautiskajā kontekstā;(25) tā kā Direktīvas 98/34/EK darbības kontekstā tās 5. pantā paredzētā Komiteja tiekas, lai izskatītu jautājumus par Informācijas sabiedrības pakalpojumiem;(26) tā kā bez tam jānorāda, ka, ja par valsts pasākumiem jāziņo projektu stadijā saskaņā ar citu Kopienas tiesību aktu, attiecīgā dalībvalsts var veikt vienu izziņošanu saskaņā ar šo otru tiesību aktu, norādot, ka minētais paziņojums ir paziņojums arī šīs direktīvas nozīmē;(27) tā kā Komisija regulāri pārbaudīs jaunu pakalpojumu tirgus attīstību Informācijas sabiedrības sfērā, īpaši konverģences sistēmā telekomunikāciju, informācijas tehnoloģiju un mediju starpā, un, nepieciešamības gadījumā, veiks pasākumus, lai pielāgotu noteikumus jaunu pakalpojumu attīstības veicināšanai Eiropā,IR PIEŅĒMUŠI ŠO DIREKTĪVU.1. pantsDirektīvu 98/34/EK groza šādi:1. Virsraksts aizstāts ar šādu:"Eiropas Parlamenta un Padomes direktīva, kas nosaka informācijas sniegšanas kārtību tehnisko standartu un noteikumu, un Informācijas sabiedrības pakalpojumu noteikumu sfērā";2. 1. pants grozīts šādi:a) iekļauts jauns punkts:"2. "Pakalpojums"; — jebkāds Informācijas sabiedrības pakalpojums, tas ir, jebkāds pakalpojums, ko parasti sniedz par atlīdzību no attāluma, ar elektroniskiem līdzekļiem un pēc pakalpojumu saņēmēja individuāla pieprasījuma.Šajā definīcijā:- "no attāluma"; nozīmē, ka pakalpojumus sniedz bez vienlaicīgas pušu klātbūtnes,- "ar elektroniskiem līdzekļiem"; nozīmē, ka pakalpojumus nosūta un galamērķī saņem ar elektroniskas apstrādes (ieskaitot digitālu kompresiju) un informācijas uzglabāšanas aparatūras palīdzību, un ka tos pilnībā pārraida, nosūta un saņem pa vadiem, pa radio ar optiskiem vai citiem elektromagnētiskiem līdzekļiem,- "pēc pakalpojumu saņēmēja individuāla pieprasījuma"; nozīmē, ka pakalpojumus sniedz, pārraidot informāciju pēc individuāla pieprasījuma.Norādošs to pakalpojumu saraksts, uz kuriem neattiecas šī definīcija, ietverts V pielikumā.Šī direktīva neattiecas uz:- radio translāciju pakalpojumiem,- televīzijas translāciju pakalpojumiem, uz ko attiecas Direktīvas 89/552/EEK [8] 1. panta a) punkts.";b) 2. un 3. punkts attiecīgi kļūst par 3. un 4. punktu;c) iekļauts jauns punkts:"5. "Noteikumi par pakalpojumiem"; — vispārīga rakstura prasība attiecībā uz pakalpojumu sniegšanas uzsākšanu un veikšanu 2. punkta nozīmē, jo īpaši, noteikumi, kas skar pakalpojumu sniedzēju, pakalpojumus un pakalpojumu saņēmēju, izņemot noteikumus, kas nav paredzēti šajā punktā noteiktajiem pakalpojumiem.Šī direktīva neattiecas uz noteikumiem, kas skar jautājumus, kas ietverti Kopienas tiesību aktos telekomunikāciju pakalpojumu sfērā, kā noteikts Direktīvā 90/387/EEK [9].Šī direktīva neattiecas uz noteikumiem, kas skar jautājumus, kas ietverti Kopienas tiesību aktos finansiālo pakalpojumu sfērā, kā nepilnīgi uzskaitīts šīs direktīvas VI pielikumā.Izņemot 8. panta 3. punktu, šī direktīva neattiecas uz noteikumiem, ko pieņēmuši vai kas pieņemti regulētiem tirgiem Direktīvas 93/22/EEK nozīmē, vai ko pieņēmuši vai kas pieņemti citiem tirgiem vai institūcijām, kuras veic klīringa vai norēķinu funkcijas šajos tirgos.Šajā definīcijā:- noteikumi uzskatāmi par īpaši paredzētiem Informācijas sabiedrības pakalpojumiem, ja, ņemot vērā tās iemeslu pamatojumu un operatīvo daļu, īpašais mērķis un visu vai daļas individuālo noteikumu priekšmets ir šādu pakalpojumu regulēšana skaidrā un mērķtiecīgā veidā,- noteikumus neuzskata par īpaši paredzētiem Informācijas sabiedrības pakalpojumiem, ja tie ietekmē šādus pakalpojumus vienīgi netiešā vai gadījuma rakstura veidā.";d) 4. līdz 8. punkts kļūst par 6. līdz 10. punktu;e) 9. punktu pārnumurē par 11. punktu, un tas skan šādi:"11. "Tehniskie noteikumi" — tehniski parametri un citas prasības vai noteikumi par pakalpojumiem, ietverot attiecīgus administratīvus noteikumus, kuru ievērošana ir obligāta, de jure vai de facto, tirdzniecības, pakalpojumu sniegšanas, pakalpojumu sniedzēja izveidošanas vai izmantošanas gadījumā kādā dalībvalstī vai lielā tās daļā, kā arī dalībvalstu normatīvie un administratīvie akti, izņemot 10. pantā minētos, kas aizliedz preces ražošanu, ievešanu, tirdzniecību vai izmantošanu vai kas aizliedz pakalpojumu sniegšanu vai izmantošanu, vai uzņēmumu kā pakalpojumu sniedzēju.De facto tehniski noteikumi ietver:- dalībvalsts normatīvos un administratīvos aktus, kas attiecas vai nu uz tehniskiem parametriem, vai citām prasībām, vai uz noteikumiem par pakalpojumiem, vai uz profesionāliem kodeksiem vai praksi, kas savukārt attiecas uz tehniskiem parametriem vai citām prasībām, vai uz noteikumiem par pakalpojumiem, atbilstība kuriem tiek pielīdzināta atbilstības prezumpcijai iepriekšminēto normatīvo un administratīvo aktu noteikumiem,- brīvprātīgus nolīgumus, kuros valsts iestāde ir līgumslēdzēja puse, un kas vispārīgās interesēs paredz atbilstību tehniskiem parametriem vai citām prasībām, vai noteikumiem par pakalpojumiem, izņemot valsts sagādes konkursu noteikumus,- tehniskus parametrus vai citas prasības, vai noteikumus par pakalpojumiem, kas saistīti ar fiskāliem vai finansiāliem pasākumiem, kas ietekmē preču vai pakalpojumu patēriņu, veicinot atbilstību šādiem tehniskiem parametriem vai citām prasībām, vai noteikumiem par pakalpojumiem; tehniskie parametri vai citas prasības, vai noteikumi par pakalpojumiem, kas saistīti ar valstu sociālā nodrošinājuma sistēmām, nav ietverti.Tas ietver tehniskos noteikumus, ko uzliek dalībvalstu izraudzītas iestādes, kuras ietvertas sarakstā, kuru Komisija sastāda līdz 1999. gada 5. augustam (*), 5. pantā minētajā Komitejas sistēmā.Šo pašu kārtību izmanto šī saraksta grozīšanai;"f) 10. punktu pārnumurē par 12. punktu un pirmā daļa ir šāda:"12. "Tehnisko noteikumu projekts" — teksts par tehniskiem parametriem vai citām prasībām, vai noteikumiem par pakalpojumiem, ietverot administratīvus noteikumus, kas formulēti teksta ieviešanai vai lai ieviestu to kā tehnisku noteikumu, tekstam esot sagatavošanas stadijā, kad vēl iespējams izdarīt būtiskus grozījumus;"3. 6. pantu groza šādi:a) 1. punktam pievienots šāds apakšpunkts:"Komiteja tiekas īpašā sastāvā, lai izskatītu jautājumus, kas attiecas uz Informācijas sabiedrības pakalpojumiem.";b) pievienots šāds punkts:"8. Neatkarīgi no noteikumiem par pakalpojumiem, Komisija un Komiteja var konsultēties ar fiziskām vai juridiskām personām rūpniecībā vai izglītībā un, ja iespējams, ar pārstāvju organizācijām, kas var sniegt ekspertu atzinumu jebkuru noteikumu par pakalpojumiem projektu sociāliem un sabiedriskiem mērķiem un sekām, un ņemt vērā to padomu, ja tai izvirzīta šāda prasība.";4. 8. panta 1. punkta sesto daļu aizstāj ar šo:"Attiecībā uz 1. panta 11. punkta otrās daļas trešajā atkāpē minētajiem tehniskajiem parametriem vai citām prasībām, vai noteikumiem par pakalpojumiem, Komisijas vai dalībvalstu komentāri vai sīki izstrādāti atzinumi var attiekties vienīgi uz aspektiem, kas var kavēt tirdzniecību vai, attiecībā uz noteikumiem par pakalpojumiem, pakalpojumu brīvu kustību vai pakalpojumu sniedzēju tiesībām veikt uzņēmējdarbību, un nevis uz pasākumu fiskālo vai finansiālo būtību.";5. 9. pantu groza šādi:a) 2. un 3. punkts aizstāts ar šo:"2. Dalībvalstis atliek:- uz četriem mēnešiem tehnisko noteikumu projekta pieņemšanu brīvprātīga nolīguma formā 1. panta 11. punkta otrā apakšpunkta otrās atkāpes nozīmē,- neskarot 3., 4. un 5. punktu, uz sešiem mēnešiem jebkuru citu tehnisko noteikumu projektu pieņemšanu (izņemot projektus noteikumiem par pakalpojumiem),no brīža, kad Komisija saņēmusi 8. panta 1. punktā minēto paziņojumu, ja Komisija vai cita dalībvalsts sniedz sīki izstrādātu atzinumu trīs mēnešu laikā no šī brīža par to, ka plānotie pasākumi var radīt šķēršļus preču brīvai kustībai iekšējā tirgū,- neskarot 4. un 5. punktu, uz četriem mēnešiem jebkuru noteikumu par pakalpojumiem projekta pieņemšanu no brīža, kad Komisija saņēmusi 8. panta 1. punktā minēto paziņojumu, ja Komisija vai cita dalībvalsts sniedz sīki pamatotu atzinumu trīs mēnešu laikā no šī brīža par to, ka plānotie pasākumi var radīt šķēršļus pakalpojumu brīvai kustībai vai pakalpojumu sniedzēju tiesībām veikt uzņēmējdarbību iekšējā tirgū.Attiecībā uz noteikumu par pakalpojumiem projektu, Komisijas vai dalībvalstu sīki pamatoti atzinumi neietekmē kultūras politikas pasākumus, jo īpaši audiovizuālajā sfērā, ko dalībvalstis varētu pieņemt saskaņā ar Kopienas tiesībām, ņemot vērā to lingvistisko dažādību, īpašās nacionālās un reģionālās pazīmes un to kultūras mantojumu.Attiecīgā dalībvalsts informē Komisiju par pasākumiem, ko tā paredz veikt saskaņā ar šiem sīki izstrādātajiem atzinumiem. Komisija izsaka savu viedokli par šo reakciju.Neatkarīgi no noteikumiem par pakalpojumiem, attiecīgā dalībvalsts nepieciešamības gadījumā norāda iemeslus, kādēļ nav iespējams ņemt vērā sīki izstrādātos atzinumus.3. Neattiecinot to uz projektu noteikumiem par pakalpojumiem, dalībvalstis atliek tehnisko noteikumu projekta pieņemšanu uz 12 mēnešiem no brīža, kad Komisija saņēmusi 8. panta 1. punktā minēto paziņojumu, ja trīs mēnešu laikā no šī brīža Komisija paziņo par savu nodomu ierosināt vai pieņemt direktīvu, regulu vai lēmumu šajā jomā saskaņā ar Līguma 189. pantu.";b) 7. punkts aizstāts ar šo:"7. 1. līdz 5. punktu piemēro, ja:- neatliekamu iemeslu dēļ, ko radījuši nozīmīgi un neparedzami apstākļi attiecībā uz sabiedrības veselības vai drošības aizsardzību, dzīvnieku un augu aizsardzību un noteikumiem par pakalpojumiem arī attiecībā uz sabiedrisko kārtību, jo īpaši, nepilngadīgo aizsardzību, dalībvalstij jāsagatavo tehniskie noteikumi ļoti īsā laika posmā, lai pieņemtu un ieviestu tos nekavējoties bez konsultēšanās iespējām, vai- neatliekamu iemeslu dēļ, ko radījuši nozīmīgi un neparedzami apstākļi attiecībā uz veselības vai drošības aizsardzību un finansiālās sistēmas stabilitāti, jo īpaši, noguldītāju, investoru un apdrošināto personu, aizsardzību, dalībvalsts ir spiesta nekavējoties pieņemt un īstenot noteikumus par finansiālajiem pakalpojumiem.Dalībvalsts 8. pantā minētajā paziņojumā informē par iemesliem, kas rada pasākumu steidzamību. Komisija cik ātri iespējams sniedz atzinumu par paziņojumu. Tā veic nepieciešamos pasākumus gadījumos, kad šī kārtība izmantota nepareizi. Komisija informē Eiropas Parlamentu.";6. 10. pants grozīts šādi:a) 1. punkta pirmā un otrā atkāpe aizstāta ar šo:"— panāk atbilstību saistošiem Kopienas tiesību aktiem, kā rezultātā pieņem tehniskos parametrus vai noteikumus par pakalpojumiem,— izpilda saistības, kas rodas no starptautiskiem nolīgumiem, kā rezultātā Kopienā pieņem kopējus tehniskos parametrus vai noteikumus par pakalpojumiem;"b) 1. punkta sestā atkāpe aizstāta ar šo:"— ierobežo sevi tehnisko noteikumu grozīšanai šīs direktīvas 1. panta 11. punkta nozīmē saskaņā ar Komisijas pieprasījumu, lai likvidētu šķērsli tirdzniecībai, vai, attiecībā uz noteikumiem par pakalpojumiem, šķēršļus brīvai pakalpojumu apritei vai pakalpojumu sniedzēju tiesībām veikt uzņēmējdarbību.";c) 3. un 4. punkts aizstāts ar šo:"3. 9. panta 3. līdz 6. punkts neattiecas uz 1. panta 11. punkta otrā apakšpunkta otrajā atkāpē minētajiem brīvprātīgajiem nolīgumiem.4. 9. pants neattiecas uz 1. panta 11. punkta otrā apakšpunkta trešajā atkāpē minētajiem tehniskajiem parametriem vai citām prasībām, vai noteikumiem par pakalpojumiem.";7. Pievienots V un VI pielikums, kas atrodams šīs direktīvas pielikumā.2. pants1. Dalībvalstīs vēlākais līdz 1999. gada 5. augustam stājas spēkā normatīvie un administratīvie akti, kas nepieciešami, lai izpildītu šīs direktīvas prasības. Dalībvalstis par to tūlīt informē Komisiju.Kad dalībvalstis paredz šos pasākumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka metodes, kā izdarīt šādas atsauces.2. Dalībvalstis dara Komisijai zināmus galvenos savu tiesību aktus, ko tās pieņem jomā, uz kuru attiecas šī direktīva.3. pantsNe vēlāk kā divu gadu laikā no 2. panta 1. punkta pirmajā daļā minētā brīža Komisija iesniedz Eiropas Parlamentam un Padomei Direktīvas 98/34/EK piemērošanas novērtējumu 1. panta 2. punktā minēto pakalpojumu tehnoloģijas un tirgus attīstības jomā. Ne vēlāk kā trīs gadu laikā no 2. panta 1. punkta pirmajā apakšpunktā minētā brīža Komisija nepieciešamības gadījumā Eiropas Parlamentam un Padomei iesniedz priekšlikumus par minētās direktīvas pārstrādāšanu.Šī iemesla dēļ Komisija ņem vērā jebkādus apsvērumus, par kuriem to varētu informēt dalībvalstis.4. pantsŠī direktīva stājas spēkā tās publicēšanas dienā Eiropas Kopienu Oficiālajā Vēstnesī.5. pantsŠī direktīva ir adresēta dalībvalstīm.Briselē, 1998. gada 20. jūlijāEiropas Parlamenta vārdā —priekšsēdētājsJ. M. Gil-roblesPadomes vārdā —priekšsēdētājsW. Molterer[1] OV C 307, 16.10.1996., 11. lpp.un OV C 65, 28.2.1998., 12. lpp.[2] OV C 158, 26.5.1997., 1. lpp.[3] Eiropas Parlamenta 1997. gada 16. maija Atzinums (OV C 167, 2.6.1997., 238. lpp.), Padomes 1998. gada 26. janvāra Kopējā nostāja (OV C 62, 26.2.1998., 48. lpp.) un Eiropas Parlamenta 1998. gada 14. maija Lēmums (OV C 167, 1.6.1998.). Padomes 1998. gada 29. jūnija Lēmums.[4] OV L 204, 21.7.1998., 37. lpp.[5] OV L 298, 17.10.1989., 23. lpp.[6] OV L 202, 30.7.1997., 1. lpp.[7] OV L 117, 7.5.1997., 15. lpp.[8] OV L 298, 17.10.1989., 23. lpp. Direktīvā jaunākie grozījumi izdarīti ar Direktīvu 97/36/EK (OV L 202, 30.7.1997., 1. lpp.)[9] OV L 192, 24.7.1990., 1. lpp. Direktīva grozīta ar Direktīvu 97/51/EK (OV L 295, 29.10.1997., 23. lpp.).--------------------------------------------------PIELIKUMS"V PIELIKUMSNorādošs pakalpojumu saraksts, uz kuriem neattiecas 1. panta 2. punkta otrais apakšpunkts1. Pakalpojumi, ko nesniedz "no attāluma"Pakalpojumi, ko sniedz pakalpojumu sniedzēja un saņēmēja fiziskā klātbūtnē pat tad, ja tā saistīta ar elektronisku ierīču izmantošanu:a) medicīniskas apskates vai ārstēšana ārsta kabinetā, izmantojot elektronisku aparatūru, pacientam klātesot;b) klienta konsultēšana veikalā viņam klātesot ar elektroniska kataloga palīdzību;c) lidmašīnas biļešu rezervēšana ceļojumu birojā ar datoru tīkla palīdzību, klientam klātesot;d) elektroniskās spēles, kas pieejamas video-pasāžā, klientam klātesot.2. Pakalpojumi, ko nesniedz "elektroniskā ceļā"- Pakalpojumi, kam ir materiāls raksturs pat tad, ja tie sniegti ar elektroniskām ierīcēm:a) automātiski naudas vai biļešu izsniegšanas aparāti (banknotes, dzelzceļa biļetes);b) pieeja ceļu tīkliem, autoparkiem u.c., par kuru izmantošanu iekasē samaksu pat tad, ja ir elektroniskas ierīces pie ieejas/izejas, kas kontrolē pieeju un/vai nodrošina maksājumu pareizību;- Autonomie (ārlīnijas) pakalpojumi: CD-rom vai programmatūras izplatīšana ar disketēm;- Pakalpojumi, ko nesniedz ar elektroniskās apstrādes/inventarizācijas sistēmām:a) balss telefona pakalpojumi;b) telefaksa/teleksa pakalpojumi;c) pakalpojumi, ko sniedz pa balss telefonu vai faksu;d) ārsta konsultācija pa telefonu/telefaksu;e) jurista konsultācija pa telefonu/telefaksu;f) tiešā tirdzniecība pa telefonu/telefaksu.3. Pakalpojumi, ko nesniedz "pēc pakalpojumu saņēmēja individuāla pieprasījuma"Pakalpojumi, ko sniedz ar datu pārraidi bez individuāla pieprasījuma un ko vienlaicīgi saņem neierobežots skaits individuālu saņēmēju (punkta — vairākpunktu pārraide):a) televīzijas translāciju pakalpojumi (ieskaitot video pieprasījuma pakalpojumus), uz ko attiecas Direktīvas 89/552/EEK 1. panta a) punkts;b) radio translāciju pakalpojumi;c) (pa televīziju pārraidīti) teleteksts.VI PIELIKUMSNorādošs finansiālo pakalpojumu saraksts, uz ko attiecas 1. panta 5. punkta trešais apakšpunkts- Kapitālieguldījumu pakalpojumi- Apdrošināšanas un pārapdrošināšanas operācijas- Banku pakalpojumi- Darbības, kas saistītas ar pensiju fondiem- Pakalpojumi, kas saistīti ar darījumiem nākotnē vai iespējāmŠie pakalpojumi īpaši iekļauj:a) Direktīvas 93/22/EEK [1] pielikumā minētos kapitālieguldījumu pakalpojumus, kolektīvo kapitālieguldījumu pakalpojumus;b) pakalpojumi, kas ietilpst pasākumos, kas pakļauti Direktīvas 89/646/EEK [2] pielikumā minētajai savstarpējai atzīšanai;c) operācijas, kas ietilpst apdrošināšanas un pārapdrošināšanas pasākumos, kas minēti:- Direktīvas 73/239/EEK [3] pantā,- Direktīvas 79/267/EEK [4] pielikumā,- Direktīvā 64/225/EEK [5],- Direktīvās 92/49/EEK un 92/96/EEK [6] [7]."[1] OV L 141, 11.6.1993., 27. lpp.[2] OV L 386, 30.12.1989., 1. lpp. Direktīva grozīta ar Direktīvu 92/30/EEK (OV L 110, 28.4.1992., 52. lpp.).[3] OV L 228, 16.8.1973., 3. lpp. Direktīva grozīta ar Direktīvu 92/49/EEK (OV L 228, 11.8.1992., 1. lpp.).[4] OV L 63, 13.3.1979., 1. lpp. Direktīvā jaunākie grozījumi izdarīti ar Direktīvu 90/619/EEK (OV L 330, 29.11.1990., 50. lpp.).[5] OV 56, 4.4.1964., 878./64. lpp. Direktīva grozīta ar 1973. gada Pievienošanās aktu.[6] OV L 228, 11.8.1992., 1. lpp.[7] OV L 360, 9.12.1992., 1. lpp.--------------------------------------------------


title: Padomes Direktīva (1987. gada 22. septembris), ar kuru groza Direktīvu 80/215/EEK par dzīvnieku veselības problēmām, kas ietekmē Kopienas iekšējo tirdzniecību ar gaļas produktiem

text:
Svarīgs juridisks paziņojums

|

31987L0491

Oficiālais Vēstnesis L 279 , 02/10/1987 Lpp. 0027 - 0028 Speciālizdevums somu valodā: Nodaļa 3 Sējums 24 Lpp. 0148  Speciālizdevums zviedru valodā: Nodaļa 3 Sējums 24 Lpp. 0148

		Padomes Direktīva(1987. gada 22. septembris),ar kuru groza Direktīvu 80/215/EEK par dzīvnieku veselības problēmām, kas ietekmē Kopienas iekšējo tirdzniecību ar gaļas produktiem(87/491/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],ņemot vērā Ekonomikas un sociālo lietu komitejas atzinumu [3],tā kā 4. panta 1. punktā Direktīvā 80/215/EEK [4], kurā jaunākie grozījumi izdarīti ar Regulu (EEK) Nr. 3768/85 [5], ir noteikti apstrādes veidi, kas var iznīcināt ierosinātājus, kuri gaļas produktos izraisa mājlopu slimības, lai ar konkrētiem nosacījumiem atļautu Kopienas iekšējo tirdzniecību ar šādiem produktiem;tā kā iegūtā pieredze, zinātnes atziņu un gaļas tehnoloģiju attīstība ļauj izmantot jaunu apstrādi, kas sniedz nepieciešamās garantijas;tā kā Zinātniskā veterinārā komiteja ir sniegusi labvēlīgu atzinumu par jaunās apstrādes izmantošanu, lai sagatavotu cūkgaļas produktus dalībvalstīs, kurās ir izplatīts Āfrikas cūku mēris;tā kā šīs apstrādes iekļaušana papildus citiem, jau noteiktiem apstrādes veidiem, veicinās brīvu apriti Kopienā, kas palielinās produkcijas vērtību un neradīs slimības izplatīšanās risku;tā kā pašreiz ir neskaidrības par to, kuri Līguma noteikumi var būt pamatā attiecīgo pasākumu pieņemšanai, jo īpaši līdz Eiropas Kopienu Tiesas sprieduma pasludināšanai lietā Nr. 68/86; tā kā tāpēc izņēmuma kārtā vienīgajam juridiskajam pamatam pašreiz jābūt pašam Līgumam,IR PIEŅĒMUSI ŠO DIREKTĪVU.1. pantsAr šo Direktīvas 80/215/EEK 3. pantu groza šādi:a) pirmajā ievilkumā vārdus "Padomes Direktīvas 64/433/EEK 1. pants" aizstāj ar vārdiem "Padomes Direktīvas 64/433/EEK 2. pants";b) otrajā ievilkumā svītro vārdus "a) apakšpunkts".2. pantsAr šo Direktīvas 80/215/EEK 4. pantu groza šādi.1. Panta 1. punktu groza šādi:a) punkta ievadvārdus "Direktīvas 64/433/EEK 1. pants" aizstāj ar vārdiem "Direktīvas 64/433/EEK 2. pants";b) punkta a) apakšpunktu aizstāj ar šādu:"a) termisko apstrādi veic:i) vai nu hermētiski noslēgtā konteinerā ar Fc vērtību 3,00 vai lielāku;ii) vai, ciktāl attiecīgie produkti ir sagatavoti tikai no cūkgaļas vai ar to un ir no saimniecībām vai, ja tās ir 7.a panta 1. punktā minētās dalībvalstis, no apgabaliem, uz kuriem neattiecas ar veselības aizsardzības politiku pamatoti aizliegumi pēc Āfrikas cūku mēra konstatēšanas, saskaņā ar šādiem nosacījumiem:- gaļai jābūt pilnībā atkaulotai, kā arī jābūt izņemtiem galvenajiem limfu dziedzeriem,- apstrādājamais gaļas gabals nedrīkst svērt vairāk kā piecus kilogramus,- pirms termiskās apstrādes katrs iepriekš minētais gaļas gabals jāievieto hermētiski noslēgtā konteinerā, kurā to tirgo,- gaļu konteinerā termiski jāapstrādā, stingri ievērojot šādus nosacījumus:- produkts jātur vismaz 60 °C temperatūrā mazākais četras stundas, kuru laikā vismaz 30 minūtes temperatūrai jābūt ne mazākai par 70 °C,- pastāvīgi jāuzrauga temperatūra ievērojamam skaitam katras produktu partijas paraugiem. Uzraudzība jāveic, izmantojot automātisku iekārtu, kas ļauj reģistrēt iekšējo temperatūru gan smagākos gaļas gabalos, gan termiskās apstrādes iekārtā,- veicot šīs darbības, jābūt izpildītiem nosacījumiem, kas paredzēti 5.a panta trešajā daļā Direktīvā 72/461/EEK, kurā jaunākie grozījumi izdarīti ar Direktīvu 80/213/EEK [7] OV L 47, 21.2.1980., 1. lpp.,- pēc apstrādes uz katra no trešajā un ceturtajā ievilkumā minētajiem konteineriem jāuzliek sabiedrības veselības marķējums saskaņā ar Direktīvas 77/99/EEK A pielikuma VII nodaļas 31., 32. un 33. punktu,- dalībvalstīm, kas izmanto šajā punktā noteikto apstrādi, jādara zināms Komisijai un citām dalībvalstīm to uzņēmumu saraksts, kuriem ir iekārtas, kas ir vajadzīgas, lai nodrošinātu iepriekš noteikto temperatūru ievērošanu.Ja tās ir 7.a panta 2. punktā minētās dalībvalstis, gaļu no apgabaliem, uz kuriem attiecas aizliegums pēc Āfrikas cūku mēra atklāšanas, var apstrādāt tikai pēc tam, kad ir pieņemts lēmums saskaņā ar 7.b panta 2.punktu."c) punkta b) apakšpunktā:- ar šo aizstāj i) nodalījumu:- "i) tāda veida termiska apstrāde, kura atšķiras no šā panta a) apakšpunktā minētās termiskās apstrādes un kuras laikā iekšējā temperatūra sasniedz vismaz 70 °C",- šādu daļu pievieno ii) nodalījumam:"Tomēr, ja attiecīgā slimība ir mutes un nagu sērga, šo apstrādi var veikt neatkaulotam šķiņķim, kas atbilst pārējiem pirmajā daļā paredzētajiem nosacījumiem."d) punktam pievieno šādu daļu:"Šajā pantā minētos produktus var sagatavot tikai valsts pilnvarota veterinārārsta uzraudzībā, un tie jāsargā no jebkādas inficēšanās vai atkārtotas inficēšanās."2. Panta 2. punktā:- šādu nodalījumu pievieno a) apakšpunktam:- "iii) ja Āfrikas cūku mēra atklāšanas vai ilgstošas pastāvēšanas rezultātā dalībvalsts nolemj izmantot 1. punkta a) apakšpunkta ii) daļā aprakstīto apstrādi, tai jānodrošina, ka svaigu cūkgaļu marķē ar zīmogu, kas noteikts Direktīvas 72/461/EEK 5.a pantā",- ar šo aizstāj b) apakšpunktu:- "b) Direktīvas 77/99/EEK A pielikuma VIII nodaļā noteiktajā veselības sertifikātā, neskarot šī sertifikāta 3. zemsvītras piezīmi, aiz ieraksta "Produktu raksturojums" ir šāds teikums: "Apstrādāts saskaņā ar Direktīvas 80/215/EEK 4. panta 1. punkta a) apakšpunktu" vai "Apstrādāts saskaņā ar Direktīvas 80/215/EEK 4. panta 1. punkta b) apakšpunktu"."3. pantsDalībvalstīs stājas spēkā normatīvie un administratīvie akti, kas vajadzīgi, lai ne vēlāk kā līdz 1988. gada 1. janvārim izpildītu šīs direktīvas prasības. Dalībvalstis par to tūlīt informē Komisiju.4. pantsŠī direktīva ir adresēta dalībvalstīm.Briselē, 1987. gada 22. septembrīPadomes vārdā —priekšsēdētājsL. Tørnæs[1] OV C 55, 3.3.1987., 10. lpp.[2] OV C 156, 15.6.1987., 183. lpp.[3] OV C 68, 16.3.1987., 2. lpp.[4] OV L 47, 21.2.1980., 4. lpp.[5] OV L 362, 31.12.1985., 8. lpp.--------------------------------------------------


title: Komisijas Direktīva 2003/75/EK (2003. gada 29. jūlijs), ar ko groza I pielikumu Padomes Direktīvai 98/18/EK par pasažieru kuģu drošības noteikumiem un standartiemDokuments attiecas uz EEZ.

text:
Svarīgs juridisks paziņojums

|

32003L0075

Oficiālais Vēstnesis L 190 , 30/07/2003 Lpp. 0006 - 0009

		Komisijas Direktīva 2003/75/EK(2003. gada 29. jūlijs),ar ko groza I pielikumu Padomes Direktīvai 98/18/EK par pasažieru kuģu drošības noteikumiem un standartiem(dokuments attiecas uz EEZ)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes Direktīvu 98/18/EK (1998. gada 17. marts) par pasažieru kuģu drošības noteikumiem un standartiem [1] un īpaši tās 8. panta b) punktu,tā kā:(1) Padomes Direktīva 98/18/EK (1998. gada 17. marts) par pasažieru kuģu drošības noteikumiem un standartiem ir piemērojama jauniem un esošiem kuģiem, kas veic vietējos reisus, saskaņā ar I pielikuma prasībām.(2) Direktīvas 98/18/EK I pielikuma III nodaļas 5-1. iedaļā prasīts pārveidot glābšanas plostus, ātrgaitas glābšanas laivas, glābšanas līdzekļus un glābšanas vestes uz esošajiem ro-ro kuģiem ne vēlāk par pirmās regulārās apsekošanas dienu pēc 2000. gada 1. jūlija.(3) Komisijas Direktīvā 2002/25/EK (2002. gada 5. marts), ar ko groza Padomes Direktīvu 98/18/EK par pasažieru kuģu drošības noteikumiem un standartiem [2], ir prasīti tā paša aprīkojuma turpmāki pārveidojumi līdz 2003. gada 1. janvārim.(4) Atbilstīgās SOLAS prasības ļauj esošo kuģu pārveidojumus izdarīt glābšanas inventāra kapitālremonta, izmaiņu vai aizstāšanas laikā.(5) Tādēļ Direktīva 98/18/EK ir jāgroza, atstājot saprātīgu termiņu, lai esošajiem ro-ro kuģiem piemērotu minētās īpašās jaunās prasības.(6) Šajā direktīvā paredzētie pasākumi ir saskaņā ar atzinumu, ko sniedza Kuģošanas drošības komiteja, kura izveidota saskaņā ar Regulu (EK) Nr. 2099/2002 [3],IR PIEŅĒMUSI ŠO DIREKTĪVU.1. pantsDirektīvas 98/18/EK I pielikuma III nodaļas 5-1. iedaļu aizstāj ar šīs direktīvas pielikuma tekstu.2. pants1. Dalībvalstīs stājas spēkā normatīvie un administratīvie akti, kas ir vajadzīgi, lai izpildītu šīs direktīvas prasības vēlākais sešu mēnešu laikā pēc tās stāšanās spēkā. Dalībvalstis par to tūlīt informē Komisiju.Kad dalībvalstis pieņem minētos aktus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.2. Dalībvalstis dara Komisijai zināmus to tiesību aktu noteikumus, ko tās pieņem jomā, uz kuru attiecas šī direktīva.3. pantsŠī direktīva stājas spēkā dienā, kad to publicē Eiropas Savienības Oficiālajā Vēstnesī.4. pantsŠī direktīva ir adresēta dalībvalstīm.Briselē, 2003. gada 29. jūlijāKomisijas vārdā —priekšsēdētāja vietnieceLoyola De Palacio[1] OV L 144, 15.5.1998., 1. lpp.[2] OV L 98, 15.4.2002., 1. lpp.[3] OV L 324, 29.11.2002., 1. lpp.--------------------------------------------------PIELIKUMS5-1. Prasības ro-ro pasažieru kuģiem (26)B, C UN D KLASES RO-RO KUĢI, KAS UZBŪVĒTI PIRMS 2003. GADA 1. JANVĀRA.1. Ro-ro pasažieru kuģi, kas uzbūvēti pirms 2003. gada 1. janvāra, atbilst 6.2., 6.3., 6.4., 7., 8. un 9. punkta prasībām ne vēlāk par pirmā regulārā apsekojuma dienu pēc 2006. gada 1. janvāra.Pirms minētās dienas ro-ro pasažieru kuģiem, kas uzbūvēti pirms 2003. gada 1. janvāra, piemēro 2., 3., 4. un 5. punktu.Neskarot iepriekš minēto, ja uz šādiem kuģiem aizstāj glābšanas inventāru vai aprīkojumu vai ja šādiem kuģiem izdara kapitālremontu, pārbūvi vai lielus pārveidojumus, kas iekļauj esošā glābšanas inventāra vai aprīkojuma aizstāšanu vai papildināšanu, šādi glābšanas līdzekļi vai aprīkojums atbilst attiecīgajām 6., 7., 8. un 9. punkta prasībām.2. Glābšanas plosti1. Ro-ro pasažieru kuģu glābšanas plostus apkalpo jūras evakuācijas sistēmas, kas atbilst SOLAS Noteikumiem III/48.5, kuri ir spēkā 1998. gada 17. martā, vai iekārtas nolaišanai ūdenī, kas atbilst SOLAS Noteikumiem III/48.6, kuri ir spēkā 1998. gada 17. martā, un kas ir vienmērīgi sadalītas abās kuģa pusēs.Nodrošina saziņu starp iekāpšanas vietu un platformu.2. Katru glābšanas plostu uz ro-ro pasažieru kuģiem nodrošina ar ierīcēm brīvai uzpeldēšanai atbilstīgi SOLAS Noteikumiem III/23, kas ir spēkā 1998. gada 17. martā.3. Katru glābšanas plostu uz ro-ro pasažieru kuģiem aprīko ar iekāpšanas trapu atbilstīgi SOLAS Noteikumiem III/39.4.1 vai SOLAS Noteikumiem III/40.4.1, kas attiecīgi ir 1998. gada 17. martā.4. Katrs glābšanas plosts uz ro-ro pasažieru kuģiem ir vai nu automātiski pašiztaisnojošs vai arī abpusēji peldošs glābšanas plosts ar pārsegu, kas ir stabils atklātā jūrā un ko var droši izmantot neatkarīgi no tā, ar kuru pusi uz augšu tas peld. Vaļējus abpusēji peldošus plostus var atļaut, ja karoga valsts administrācija to uzskata par lietderīgu, ņemot vērā to, ka brauciens notiek aizsargātā veidā, un labvēlīgos klimatiskos apstākļus brauciena zonā un laika posmā, un ar nosacījumu, ka šādi glābšanas plosti pilnīgi atbilst Ātrgaitas kuģu kodeksa 10. pielikuma prasībām.Alternatīvi, papildus parastajiem glābšanas plostiem uz kuģa ir automātiski pašiztaisnojoši glābšanas plosti vai abpusēji peldoši glābšanas plosti ar pārsegu ar tādu kopējo ietilpību, kas izvieto vismaz 50 % no personām, ko neizvieto glābšanas laivās. Šo papildu glābšanas plostu ietilpību nosaka, pamatojoties uz starpību starp kopējo uz klāja esošo personu skaitu un glābšanas laivās izvietojamo personu skaitu. Katru tādu glābšanas plostu apstiprina karoga valsts administrācija, ņemot vērā SJO ar MSC/Circ. 809 pieņemtos ieteikumus.3. Ātrgaitas glābšanas laivas1. Vismaz viena no glābšanas laivām uz ro-ro pasažieru kuģa ir ātrgaitas glābšanas laiva, ko apstiprina karoga valsts administrācija, ņemot vērā SJO ar MSC/Circ. 809 pieņemtos ieteikumus.2. Katru ātrgaitas glābšanas laivu apkalpo piemērota iekārta nolaišanai ūdenī, ko apstiprina karoga valsts administrācija. Apstiprinot minētās iekārtas, karoga valsts administrācija ņem vērā, ka ātrgaitas glābšanas laiva ir paredzēta nolaišanai un pacelšanai pat ļoti nelabvēlīgos laika apstākļos, un ņem vērā arī SJO pieņemtos ieteikumus.3. Vismaz divas katras ātrgaitas glābšanas laivas komandas regulāri apmāca un trenē, ņemot vērā Jūrnieku sagatavošanas, diplomēšanas un sardzes pildīšanas (STCW) kodeksa "Instrukcijas par zināšanu minimālo standartu, kas vajadzīgs, strādājot ar ātrgaitas glābšanas laivām" A-VI/2. iedaļas A-VI/2-2. tabulu un ieteikumus, ko SJO pieņēmusi ar Lēmumu A.771(18) ar tās grozījumiem. Apmācība un treniņi iekļauj visus glābšanas, rīkošanās, manevrēšanas, minēto laivu izmantošanas aspektus dažādos apstākļos un to iztaisnošanu pēc apgāšanās.4. Ja esoša ro-ro pasažieru kuģa iekārtojums vai lielums kavē .3.1. punktā prasītās ātrgaitas glābšanas laivas uzstādīšanu, ātrgaitas glābšanas laivu var uzstādīt tādas esošas glābšanas laivas vietā, kas ir apstiprināta kā glābšanas laiva vai laiva lietošanai ārkārtas situācijā, ja ir izpildīti visi turpmāk minētie nosacījumi:1. uzstādīto ātrgaitas glābšanas laivu apkalpo iekārta nolaišanai ūdenī, kas atbilst .3.2. punkta noteikumiem;2. iepriekšminētās aizstāšanas dēļ zaudētā glābšanas laivas ietilpība tiek kompensēta, uzstādot glābšanas plostus, kuros var ietilpt vismaz tāds pats personu skaits kā aizstātajā glābšanas laivā; un3. tādus glābšanas plostus apkalpo esošās iekārtas nolaišanai ūdenī vai jūras evakuācijas sistēmas.4. Glābšanas līdzekļi1. Katru ro-ro pasažieru kuģi aprīko ar efektīviem līdzekļiem ātrai izdzīvojušo izvilkšanai no ūdens un izdzīvojušo pārvietošanai no glābšanas ierīcēm vai glābšanas laivām uz kuģi.2. Līdzekļi izdzīvojušo pārvietošanai uz kuģi var būt daļa no jūras evakuācijas sistēmas vai daļa no glābšanas nolūkiem paredzētās sistēmas.Minētos līdzekļus apstiprina karoga valsts, ņemot vērā ieteikumus, ko SJO pieņēmusi ar MSC/Circ. 810.3. Ja jūras evakuācijas sistēmas slīdceliņš ir domāts izdzīvojušo pārvietošanai uz kuģa klāju, tas ir aprīkots ar roku balstiem vai trapiem, kas palīdz uzkāpt pa slīdceliņu.5. Glābšanas vestes1. Neatkarīgi no SOLAS Noteikumu III/7.2 un III/22.2 prasībām, pulcēšanās vietu tuvumā glabā pietiekamu skaitu glābšanas vestu, lai pasažieriem nav jāatgriežas savās kajītēs, lai paņemtu glābšanas vestes.2. Uz ro-ro pasažieru kuģiem katra glābšanas veste ir aprīkota ar apgaismojumu atbilstīgi SOLAS Noteikumiem III/32.2, kas ir spēkā 1998. gada 17. martā.B, C UN D KLASES RO-RO KUĢI, KAS UZBŪVĒTI PĒC 2003. GADA 1. JANVĀRA6. Glābšanas plosti1. Ro-ro pasažieru kuģu glābšanas plostus apkalpo jūras evakuācijas sistēmas, kas atbilst LSA kodeksa 6.2. iedaļai, vai iekārtas nolaišanai ūdenī, kas atbilst LSA kodeksa 6.1.5. punktam, kuras ir vienmērīgi sadalītas abās kuģa pusēs.Nodrošina saziņu starp iekāpšanas vietu un platformu.2. Katru glābšanas plostu uz ro-ro pasažieru kuģiem nodrošina ar ierīcēm brīvai uzpeldēšanai atbilstīgi SOLAS Noteikumiem III/13.4.3. Katrs glābšanas plosts uz ro-ro pasažieru kuģiem ir aprīkots ar iekāpšanas trapu atbilstīgi LSA kodeksa 4.2.4.1. punkta vai attiecīgi 4.3.4.1. punkta prasībām.4. Katrs glābšanas plosts uz ro-ro pasažieru kuģiem ir vai nu automātiski pašiztaisnojošs vai arī abpusēji peldošs glābšanas plosts ar pārsegu, kas ir stabils atklātā jūrā un ko var droši izmantot neatkarīgi no tā, ar kuru pusi uz augšu tas peld. Vaļējus abpusēji peldošus glābšanas plostus var atļaut, ja karoga valsts administrācija to uzskata par lietderīgu, ņemot vērā to, ka brauciens notiek aizsargātā veidā, un labvēlīgos klimatiskos apstākļus brauciena zonā un laika posmā, un ar nosacījumu, ka šādi glābšanas plosti pilnīgi atbilst Ātrgaitas kuģu kodeksa 10. pielikuma prasībām.Alternatīvi, papildus parastajiem glābšanas plostiem uz kuģa var būt automātiski pašiztaisnojoši glābšanas plosti vai abpusēji peldoši glābšanas plosti ar pārsegu ar tādu kopējo ietilpību, kas izvieto vismaz 50 % no personām, ko neizvieto glābšanas laivās. Šo papildu glābšanas plostu ietilpību nosaka, pamatojoties uz starpību starp kopējo uz klāja esošo personu skaitu un glābšanas laivās izvietojamo personu skaitu. Katru tādu glābšanas plostu apstiprina karoga valsts administrācija, ņemot vērā SJO ar MSC/Circ. 809 pieņemtos ieteikumus.7. Ātrgaitas glābšanas laivas1. Vismaz viena no glābšanas laivām uz ro-ro pasažieru kuģa ir ātrgaitas glābšanas laiva, ko apstiprina karoga valsts administrācija, ņemot vērā SJO ar MSC/Circ. 809 pieņemtos ieteikumus.2. Katru ātrgaitas glābšanas laivu apkalpo piemērota iekārta nolaišanai ūdenī, ko apstiprina karoga valsts administrācija. Apstiprinot minētās iekārtas, karoga valsts administrācija ņem vērā, ka ātrgaitas glābšanas laiva ir paredzēta nolaišanai un pacelšanai pat ļoti nelabvēlīgos laika apstākļos, un ņem vērā arī SJO pieņemtos ieteikumus.3. Vismaz divas katras ātrgaitas glābšanas laivas komandas regulāri apmāca un trenē, ņemot vērā Jūrnieku sagatavošanas, diplomēšanas un sardzes pildīšanas (STCW) kodeksa "Instrukcijas par zināšanu minimālo standartu, kas vajadzīgs, strādājot ar ātrgaitas glābšanas laivām" A-VI/2. iedaļas A-VI/2-2. tabulu un ieteikumus, ko SJO pieņēmusi ar Lēmumu A.771(18) ar tās grozījumiem. Apmācība un treniņi iekļauj visus glābšanas, rīkošanās, manevrēšanas, minēto laivu izmantošanas aspektus dažādos apstākļos un to iztaisnošanu pēc apgāšanās.4. Ja esoša ro-ro pasažieru kuģa iekārtojums vai lielums kavē .3.1. punktā prasītās ātrgaitas glābšanas laivas uzstādīšanu, ātrgaitas glābšanas laivu var uzstādīt tādas esošas glābšanas laivas vietā, kas ir apstiprināta kā glābšanas laiva vai laiva lietošanai ārkārtas situācijā, ja ir izpildīti visi turpmāk minētie nosacījumi:1. uzstādīto ātrgaitas glābšanas laivu apkalpo iekārta nolaišanai ūdenī, kas atbilst .3.2. punkta noteikumiem;2. iepriekšminētās aizstāšanas dēļ zaudētā izdzīvošanas laivas ietilpība tiek kompensēta, uzstādot glābšanas plostus, kuros var ietilpt vismaz tāds pats personu skaits kā aizstātajā glābšanas laivā; un3. tādus glābšanas plostus apkalpo esošās iekārtas nolaišanai ūdenī vai jūras evakuācijas sistēmas.8. Glābšanas līdzekļi1. Katru ro-ro pasažieru kuģi aprīko ar efektīviem līdzekļiem ātrai izdzīvojušo izvilkšanai no ūdens un izdzīvojušo pārvietošanai no glābšanas ierīcēm vai glābšanas laivām uz kuģi.2. Līdzekļi izdzīvojušo pārvietošanai uz kuģi var būt daļa no jūras evakuācijas sistēmas vai daļa no glābšanas nolūkiem paredzētās sistēmas.Minētos līdzekļus apstiprina karoga valsts, ņemot vērā ieteikumus, ko SJO pieņēmusi ar MSC/Circ. 810.3. Ja jūras evakuācijas sistēmas slīdceliņš ir domāts izdzīvojušo pārvietošanai uz kuģa klāju, tas ir aprīkots ar roku balstiem vai trapiem, kas palīdz uzkāpt pa slīdceliņu.9. Glābšanas vestes1. Neatkarīgi no SOLAS Noteikumu III/7.2 un III/22.2 prasībām, pulcēšanās vietu tuvumā glabā pietiekamu skaitu glābšanas vestu, lai pasažieriem nav jāatgriežas savās kajītēs, lai paņemtu glābšanas vestes.2. Uz ro-ro pasažieru kuģiem katra glābšanas veste ir aprīkota ar apgaismojumu atbilstīgi LSA kodeksa 2.2.3. punkta prasībām.--------------------------------------------------


title: Padomes Direktīva (1982. gada 30. jūnijs) par dažiem produktiem, ko izmanto dzīvnieku barībā

text:
Svarīgs juridisks paziņojums

|

31982L0471

Oficiālais Vēstnesis L 213 , 21/07/1982 Lpp. 0008 - 0014 Speciālizdevums spāņu valodā: Nodaļa 03 Sējums 25 Lpp. 0311  Speciālizdevums portugāļu valodā Nodaļa 03 Sējums 25 Lpp. 0311  Speciālizdevums somu valodā: Nodaļa 3 Sējums 15 Lpp. 0098  Speciālizdevums zviedru valodā: Nodaļa 3 Sējums 15 Lpp. 0098

		Padomes Direktīva(1982. gada 30. jūnijs)par dažiem produktiem, ko izmanto dzīvnieku barībā(82/471/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu un jo īpaši tā 43. un 100. pantu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],ņemot vērā Ekonomikas un sociālo lietu komitejas atzinumu [3],tā kā lopu audzēšanai ir ļoti svarīga loma Kopienas lauksaimniecībā un apmierinoši rezultāti ir lielā mērā atkarīgi no piemērotas un labas kvalitātes barības;tā kā noteikumi, kas attiecas uz barību, ir būtiski, lai palielinātu lauksaimniecības produktivitāti;tā kā Kopienā barības proteīnu patēriņš pastāvīgi palielinās, palielinoties lopu audzēšanas aizvien augošajam pieprasījumam;tā kā šim pieaugošajam pieprasījumam pēdējos gados ir pievienojies dažu proteīna barības vielu piegādes kritums pasaules tirgū;tā kā šis trūkums ir bijis par iemeslu pētījumu veikšanai par aizvietotājproduktiem barības ražošanā, lai nodrošinātu piegāžu pieejamību;tā kā dalībvalstu normatīvo un administratīvo aktu noteikumi attiecībā uz šiem produktiem, ciktāl tie pastāv, ir atšķirīgi jautājumā par to pamatprincipiem; tā kā izriet, ka tie tieši ietekmē kopēja tirgus izveidi un darbību, un tādēļ tie ir jāsaskaņo;tā kā šos aizvietotājproduktus iegūst jaunos tehniskos procesos un tādēļ to tirdzniecību ir vēlams regulēt kā barību vai barības sastāvdaļas, norādot, kuri atsevišķie produkti katrai atbilstīgajai grupai tiks atļauti un ar kādiem lietošanas nosacījumiem;tā kā pirms jauna produkta iekļaušanas kādā konkrētā grupā ir nepieciešams pārliecināties, ka tam ir atbilstīga uzturvērtība; ir jānosaka, ka, uzmanīgi izmantojot, šiem produktiem nav kaitīga ietekme uz cilvēku vai dzīvnieku veselību vai uz vidi un tie neapdraud lietotāju, vājinot dzīvnieku valsts produktu raksturīgās īpašības;tā kā, lai nodrošinātu atbilstību pamatprincipiem, kas noteikti atļauju izsniegšanai, dalībvalstis oficiāli iesniedz dokumentāciju par produktiem, kas pieder pie konkrētām grupām; tā kā, lai veicinātu konkrēto vielu pārbaudi, šos dokumentus sagatavo saskaņā ar kopējām vadlīnijām, kas jānosaka Padomei ne vēlāk kā direktīvas piemērošanas dienā;tā kā ir vēlams līdz Kopienas lēmuma pieņemšanai pagaidām atļaut dalībvalstīm pašām izsniegt attiecīgās valsts atļaujas produktiem, kuri pašlaik nav iekļauti direktīvas pielikumā, vai specifiskajiem produktiem, uz kuriem atsevišķos gadījumos attiecas citi nosacījumi; tā kā tomēr divu gadu laikā pēc šīs direktīvas paziņošanas jāpieņem Kopienas lēmums attiecībā uz produktiem, kas iegūti no Candida varietātes raugiem un audzēti uz n — alkāniem;tā kā neproteīna slāpekļa maisījumiem sava netiešā proteīna nodrošinājuma dēļ ir jāattiecina šīs direktīvas noteikumi; tā kā, ievērojot to, attiecīgi ir vēlams grozīt pielikumus Padomes 1970. gada 23. novembra Direktīvai 70/524/EEK [4], kas pagaidām regulē šīs grupas produktu izmantošanu;tā kā minēto produktu uzturvērtība un drošums lielā mērā ir atkarīgi no šo produktu sastāva īpašībām, lietošanas nosacījumiem un ražošanas procesiem; tādēļ ir būtiski īpašos gadījumos nodrošināt marķēšanu, lai aizsargātu lietotāju pret krāpšanu un veicinātu viņam pieejamo produktu optimālu izmantošanu;tā kā nav lietderīgi piemērot Kopienas noteikumus minētajiem produktiem vai barībai, kura šos produktus satur, ja tie ir paredzēti eksportam uz trešām valstīm, jo lielākoties šīm valstīm ir pašām savi noteikumi;tā kā, lai nodrošinātu šīs direktīvas prasību ievērošanu, kad šos produktus vai barību, kas šos produktus satur, laiž tirgū, dalībvalstīm ir jāparedz piemēroti kontroles pasākumi;tā kā uz šiem produktiem vai uz šos produktus saturošo barību, kas atbilst šim prasībām, ir jāattiecina tikai šajā direktīvā paredzētie tirdzniecības ierobežojumi;tā kā ir svarīga piemērota Kopienas procedūra, lai pieņemtu pielikuma noteikumus un vadlīnijas par dokumentācijas iesniegšanu attiecībā uz konkrētiem produktiem un lai vajadzības gadījumā noteiktu kritērijus šo produktu sastāvam un tīrībai, kā arī šo produktu fizikālķīmiskās un bioloģiskās īpašības, ņemot vērā zinātnes un tehnikas atziņu attīstību;tā kā, lai sniegtu visas vajadzīgās garantijas, pieņemtajā Kopienas procedūrā atsevišķos gadījumos jāparedz pielikuma grozījums par obligātu konsultāciju ar Komisijas izveidoto Dzīvnieku ēdināšanas zinātnisko komiteju un Pārtikas zinātnisko komiteju;tā kā, ja ir apdraudēta cilvēku vai dzīvnieku veselība, dalībvalstīm būtu jāsaglabā pilnvaras uz laiku apturēt šo produktu lietošanas atļauju vai grozīt jebkādus ar to saistītus noteikumus;tā kā, lai dalībvalstis šīs pilnvaras neizmantotu ļaunprātīgi, par iespējamajiem pielikuma grozījumiem, pamatojoties uz apliecinošiem dokumentiem, būtu jālemj ar Kopienas procedūru ārkārtas gadījumiem;tā kā, lai atvieglotu šīs direktīvas īstenošanu, jāpiemēro procedūra par ciešu sadarbību starp dalībvalstīm un Komisiju Barības pastāvīgajā komitejā, kas izveidota ar Lēmumu 70/372/EEK [5],IR PIEŅĒMUSI ŠO DIREKTĪVU.1. pants1. Šī direktīva attiecas uz produktiem, kas ir tieši vai netieši proteīna avoti un ir iegūti ar konkrētu tehnoloģisko procesu, un ir laisti apgrozībā Kopienā kā barība vai ir barības sastāvā.2. Šī direktīva neskar Kopienas noteikumus par:a) barības piedevām;b) maksimāli pieļaujamo daudzumu noteikšanu nevēlamām vielām un produktiem barībā;c) maksimāli pieļaujamo daudzumu noteikšanu pesticīdu atliekām cilvēku un dzīvnieku uzturam paredzētos produktos un uz tiem;d) vienkāršas barības un barības maisījumu realizāciju;e) patogēniem mikroorganismiem barībā.2. pantsŠajā direktīvā piemēro Padomes Direktīvas 70/524/EEK 2. panta definīcijas.3. pants1. Dalībvalstis nosaka, ka barību, kas pieder pie kādas no produktu grupām, kuras uzskaitītas pielikumā, vai kas satur šādus produktus, var realizēt tikai tad, ja:a) attiecīgais produkts ir minēts pielikumā;b) visi tajā paredzētie nosacījumi ir ievēroti.2. Eksperimentāliem vai zinātniskiem nolūkiem dalībvalstis var paredzēt atkāpes no 1. punkta noteikumiem, ja ir veikta atbilstoša oficiāla pārbaude.4. pants1. Neskarot 3. panta 1. punktu, kamēr tiek pieņemts lēmums saskaņā ar 6. pantu, dalībvalstis var saglabāt spēkā:a) atļaujas, kas to teritorijā piešķirtas pirms šīs direktīvas piemērošanas dienas, par produktiem, kuri nav uzskaitīti atbilstoši produktu grupām, kas norādītas pielikumā, izņemot produktus, kas iegūti no Candida šķirnes raugiem un audzēti uz n — alkāniem;b) atļaujas, kas to teritorijās piešķirtas pirms šīs direktīvas izziņošanas, par, no vienas puses, produktiem, kuri iegūti no Candida šķirnes raugiem un audzēti uz n — alkāniem, un, no otras puses, produktiem, kuri uzskaitīti pielikuma 1.2.1. punktā un atbilst prasībām, kas atšķiras no šajā pielikumā noteiktajām.2. Dalībvalstis nosūta pārējām dalībvalstīm un Komisijai to produktu sarakstu, kuri saskaņā ar 1. punktu atļauti šo valstu teritorijās.5. pants1. Neskarot marķēšanas noteikumus, kas piemērojami vienkāršai barībai un barības maisījumiem, dalībvalstis nosaka, ka produktus, kas uzskaitīti pielikumā, nedrīkst realizēt kā barību vai iestrādāt barībā, ja vien visas ziņas, kas noteiktas pielikumā, nenorāda uz iepakojuma vai trauka, vai uz etiķetes, kas tai pievienota.2. Dalībvalstis nosaka, ka vielām, ko realizē nefasētā veidā, 1. punktā minētās ziņas norāda pavaddokumentā.6. pants1. Grozījumus, kas zinātnes un tehnikas atziņu attīstības rezultātā jāveic pielikumā, pieņem saskaņā ar procedūru, kura noteikta 13. pantā. Attiecībā uz produktiem, kas minēti pielikuma 1.1. un 1.2. punktā, Komisija apspriežas ar Dzīvnieku ēdināšanas zinātnisko komiteju un Pārtikas zinātnisko komiteju.Tomēr par produktiem, kas iegūti no Candida šķirnes raugiem un audzēti uz n — alkāniem, un kas minēti 4. panta 1. punktā, lēmumu pieņem saskaņā ar 13. pantā noteikto procedūru divu gadu laikā pēc šīs direktīvas izziņošanas un pēc apspriešanās ar Dzīvnieku ēdināšanas zinātnisko komiteju un Pārtikas zinātnisko komiteju.2. Grozot pielikumu, ievēro šādus principus:A. Produktu neiekļauj pielikumā, ja vien:a) tam nav uzturvērtības dzīvniekiem, jo tas satur slāpekli vai proteīnu;b) uzmanīgi lietojot, tam nav kaitīgas ietekmes uz cilvēku vai dzīvnieku veselību vai vidi un tas neapdraud patērētāju, mainot dzīvnieku valsts produktu raksturīgās īpašības;c) barībā tas ir kontrolējams.B. Produktu svītro no pielikuma, ja kāds no A. punktā minētajiem nosacījumiem nav ievērots.3. Kritērijus, kas ļauj definēt šajā direktīvā iekļautos produktus, jo īpaši sastāva un tīrības kritērijus, kā arī fizikālķīmiskās un bioloģiskās īpašības var noteikt, ievērojot zinātnes un tehnikas atziņas un saskaņā ar 13. pantā noteikto procedūru.7. pants1. Lai nodrošinātu, ka pielikuma 1.1. un 1.2. punktā minētie produkti atbilst principiem, kas noteikti 6. panta 2. punktā, dalībvalstis nodrošina, ka dokumentāciju, kura sagatavota saskaņā ar 2. punktu turpmāk tekstā, oficiāli nosūta dalībvalstīm, Komisijai un, ja ir prasīta apspriešanās, Komisijas izveidoto zinātnisko komiteju locekļiem.2. Pēc Komisijas priekšlikuma Padome pieņem vadlīnijas, kas jāievēro, sagatavojot 1. punktā minēto dokumentāciju, lai šīs vadlīnijas varētu piemērot vēlākais šīs direktīvas piemērošanas datumā.Grozījumus, kas zinātnes vai tehnikas atziņu rezultātā turpmāk izdarāmi vadlīnijās, pieņem saskaņā ar procedūru, kura noteikta 13. pantā.3. Dalībvalstis, Komisija un citi 1. punktā minētās dokumentācijas saņēmēji nodrošina, ka gadījumā, kad to ar pietiekamu pamatojumu lūdz pieteikuma iesniedzējs, minēto informāciju, kuras atklāšana var nelabvēlīgi ietekmēt rūpnieciskās vai komerciālās īpašumtiesības, saglabā noslēpumā.Rūpnieciskais vai komerciālais noslēpums neattiecas uz:- produkta nosaukumiem un sastāvu, kā arī uz visu informāciju par substrātu un mikroorganismu,- produkta fizikālķīmiskajām un bioloģiskajām īpašībām,- farmokoloģisko, toksikoloģisko un ekotoksiko datu interpretāciju,- analīzes metodēm produkta kontrolei barībā.8. pants1. Ja, balstoties uz sīki izstrādātu pamatojumu saistībā ar jauniem datiem vai esošo datu jaunu izvērtējumu, kas kļūst zināms līdz attiecīgo noteikumu pieņemšanai, dalībvalstis konstatē, ka kāds no pielikumā uzskaitītajiem produktiem vai tā pielietojums ar jebkādiem nosacījumiem, kas ir paredzēti, apdraud cilvēku vai dzīvnieku veselību pat tad, ja atbilst šīs direktīvas nosacījumiem, dalībvalstis var uz laiku atcelt vai ierobežot šo noteikumu piemērošanu savā teritorijā. Tās nekavējoties informē pārējās dalībvalstis un Komisiju par to, sniedzot sava lēmuma pamatojumu.2. Cik drīz vien iespējams Komisija izskata dalībvalsts sniegto pamatojumu un apspriežas ar dalībvalsti Barības pastāvīgajā komitejā, kā arī nekavējoties sniedz savu atzinumu un atbilstoši rīkojas.3. Ja Komisija uzskata, ka, lai atrisinātu 1. punktā minētās grūtības un aizsargātu cilvēku vai dzīvnieku veselību, vajadzīgi šīs direktīvas grozījumi, tā uzsāk 14. pantā minēto procedūru, lai pieņemtu šādus grozījumus; šādā gadījumā dalībvalstis, kas pieņem aizsardzības pasākumus, var tos saglabāt līdz tam, kamēr grozījumi stājas spēkā.9. pantsŅemot vērā tirdzniecību starp dalībvalstīm, 5. pantā minētās ziņas sniedz vismaz vienā no galamērķa valsts oficiālajām valodām.10. pantsDalībvalstis nodrošina, lai, ciktāl tas attiecas uz pielikumā uzskaitīto produktu klātbūtni un marķēšanu, uz barību, kas atbilst šīs direktīvas noteikumiem, attiecina tikai šajā direktīvā ietvertos tirdzniecības ierobežojumus.11. pantsDalībvalstis nodrošina, lai uz dzīvnieku izcelsmes produktiem šīs direktīvas piemērošanas rezultātā neattiektos nekādi citi tirdzniecības ierobežojumi.12. pantsDalībvalstis veic visus vajadzīgos pasākumus, lai nodrošinātu, ka barības atbilstība šīs direktīvas prasībām tiek oficiāli kontrolēta, vismaz ar paraugu ņemšanu realizācijas laikā.13. pants1. Ja jāievēro šajā pantā noteiktā procedūra, jautājumus paziņo dzīvnieku Barības pastāvīgajai komitejai (šeit turpmāk "Komiteja") tās priekšsēdētājs vai nu pēc savas iniciatīvas, vai pēc dalībvalsts pārstāvja lūguma.2. Komisijas pārstāvis iesniedz Komitejai veicamo pasākumu projektu. Komiteja sniedz savu atzinumu par šo projektu termiņā, ko tās priekšsēdētājs nosaka atbilstoši jautājuma steidzamībai. Tā lemj ar 45 balsu vairākumu, dalībvalstu balsis vērtē tā, kā noteikts Līguma 148. panta 2. punktā. Priekšsēdētājs nebalso.3. a) Komisija pieņem ierosinātos pasākumus, ja tie ir saskaņā ar Komitejas atzinumu;b) ja ierosinātie pasākumi nav saskaņā ar Komitejas atzinumu vai ja atzinums nav sniegts, Komisija nekavējoties iesniedz Padomei priekšlikumu par pasākumiem, kas jāpieņem. Padome lemj ar kvalificētu vairākumu;c) ja Padome nav pieņēmusi lēmumu trīs mēnešu laikā pēc jautājuma iesniegšanas, ierosinātos pasākumus pieņem Komisija, izņemot gadījumu, ja Padome ir nobalsojusi pret tiem ar vienkāršu vairākumu.14. pants1. Ja jāievēro šajā pantā aprakstītā procedūra, jautājumu Komitejai iesniedz tās priekšsēdētājs vai nu pēc savas iniciatīvas, vai pēc dalībvalsts pārstāvja lūguma.2. Komisijas pārstāvis iesniedz Komitejai pieņemamo pasākumu projektu. Komiteja sniedz savu atzinumu par projektu divu dienu laikā. Tā lemj ar 45 balsu vairākumu, dalībvalstu balsis vērtē, kā noteikts Līguma 148. panta 2. punktā. Priekšsēdētājs nebalso.3. a) Komisija pieņem ierosinātos pasākumus, ja tie ir saskaņā ar Komitejas atzinumu;b) ja ierosinātie pasākumi nav saskaņā ar Komitejas atzinumu vai atzinums nav sniegts, Komisija nekavējoties iesniedz Padomei priekšlikumu par pieņemamajiem pasākumiem. Padome lemj ar kvalificētu vairākumu;c) ja Padome nav pieņēmusi lēmumu 15 dienu laikā no dienas, kad tai iesniegts jautājums, ierosinātos pasākumus pieņem Komisija, izņemot gadījumu, ja Padome ar vienkāršu vairākumu ir nobalsojusi pret tiem.15. pantsSvītro visas atsauces uz neproteīna slāpekļa maisījumiem Direktīvas 70/524/EEK I pielikuma K daļā un II pielikuma D.b daļā.16. pantsŠo direktīvu neattiecina uz barību, kura, kā pierādīts vismaz ar attiecīgu informāciju, ir paredzēta eksportam uz trešām valstīm.17. pantsDivu gadu laikā pēc šīs direktīvas izziņošanas dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Tās par to tūlīt informē Komisiju.18. pantsŠī direktīva ir adresēta dalībvalstīm.Luksemburgā, 1982. gada 30. jūnijāPadomes vārdā —priekšsēdētājsPh. Maystadt[1] OV C 197, 18.8.1977., 3. lpp.[2] OV C 63, 13.3.1978., 53. lpp.[3] OV C 84, 8.4.1978., 4. lpp.[4] OV L 270, 14.12.1970., 1. lpp.[5] OV L 170, 3.8.1970., 1. lpp.--------------------------------------------------PIELIKUMS1 | 2 | 3 | 4 | 5 | 6 | 7 |Produktu grupas nosaukums | Produkta nosaukums | Produkta ķīmiskais apzīmējums vai mikroorganisma identitāte | Barotne (apraksts, ja barotne ir) | Produkta sastāva raksturojums | Dzīvnieku suga | Īpaši noteikumi |1.Proteīni, kas iegūti no šādām mikroorganismu sugām1.1.Baktērijas | | | | | | |1.2.Raugi | Visi raugi | Saccharomyces cerevisiae, Saccharomyces carlsbergiensis, Kluyveromyces lactis, Kluyveromyces fragilis | Melase, spirta rūpnīcu atliekas, labība un produkti, kas satur cieti, augļu sulu, sūkalas, pienskābi, hidrolizētas augu šķiedras | — | Visas dzīvnieku sugas | |1.2.1.Raugi, ko audzē uz dzīvnieku vai augu izcelsmes substrātiem | —iegūti no mikroorganismiem un substrātiem, kas attiecīgi uzskaitīti 3. un 4. ailē | || —kuru šūnas ir nonāvētas | | | | | |1.2.2.Raugi, kas audzēti uz substrātiem, kuri nav norādīti 1.2.1. punktā | | | | | | |1.3.Aļģes | — | — | | | | |1.4.Zemākās sēnes | | | | | | |2.Slāpekli saturoši savienojumi, kas nav proteīni, un līdzīgi šādu grupu produkti2.1.Urīnviela un tās atvasinājumi | 2.1.1.Urīnviela | CO(NH2)2 | — | Minimālā tīrība 98 % | Atgremotāji no atgremošanas sākuma | Paziņojums uz barības maisījuma etiķetes vai iepakojuma: produkta nosaukums, attiecīgā gadījumā ar barības maisījuma esošo daudzumu, ja pastāv oficiālas analīzes metodes,produkta nosaukums, attiecīgā gadījumā ar barības maisījuma esošo daudzumu, ja pastāv oficiālas analīzes metodes,produkta nosaukums, attiecīgā gadījuma ar barības maisíjuma esošo daudzumu, ja pastāv oficiālas analīzes metodes, || 2.1.2.Biurets | C2H5O2N3 | — | || 2.1.3.Urīnvielas fosfāts | CO(NH2)2H3PO4 | — | || 2.1.4.Diureīdizobutāns | (CH3)2-CH-CH(NHCONH2)2 | — | |2.2.Aminoskābes un līdzīgi produkti | 2.2.1.D, L-metionīns | CH3S(CH2)2-CH(NH2)-COOH | — | Minimālā tīrība 98 % | Visas dzīvnieku sugas | — || 2.2.2.L-lizīns | NH2-(CH2)4-CH(NH2)-COOH | — | — || 2.2.3.L-lizīna hidrohlorīds | NH2-(CH2)4-CH(NH2)-COOH. HCL | — | — || 2.2.4.D, L-metionīna hidroksianalogs | (CH3-S(CH2)2-(CH(OH)-COO)2Ca | — | — |--------------------------------------------------


title: Padomes direktīva (1988. gada 19. decembris), ar kuru groza Direktīvu 80/215/EEK par dzīvnieku veselības problēmām, kas ietekmē Kopienas iekšējo tirdzniecību ar gaļas produktiem

text:
Svarīgs juridisks paziņojums

|

31988L0660

Oficiālais Vēstnesis L 382 , 31/12/1988 Lpp. 0035 - 0035 Speciālizdevums somu valodā: Nodaļa 3 Sējums 28 Lpp. 0095  Speciālizdevums zviedru valodā: Nodaļa 3 Sējums 28 Lpp. 0095

		Padomes direktīva(1988. gada 19. decembris),ar kuru groza Direktīvu 80/215/EEK par dzīvnieku veselības problēmām, kas ietekmē Kopienas iekšējo tirdzniecību ar gaļas produktiem(88/660/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu un jo īpaši tā 43. pantu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],ņemot vērā Ekonomikas un sociālo lietu komitejas atzinumu [3],tā kā 4. panta 1. punktā Direktīvā 80/215/EEK [4], kurā jaunākie grozījumi izdarīti ar Direktīvu 87/491/EEK [5], ir noteikti apstrādes veidi, kas var iznīcināt ierosinātājus, kuri gaļas produktos izraisa mājlopu slimības, lai ar konkrētiem nosacījumiem atļautu Kopienas iekšējo tirdzniecību ar šādiem produktiem;tā kā iegūtā pieredze, zinātnes atziņu un gaļas tehnoloģiju attīstība ļauj izmantot jaunu apstrādi, kas sniedz nepieciešamās garantijas;tā kā šīs apstrādes iekļaušanai papildus citiem jau noteiktiem apstrādes veidiem, vajadzētu veicināt brīvu apriti Kopienā, kas palielinās produkcijas vērtību un neradīs slimības izplatīšanās risku;tā kā ir izteikts zinātnisks atzinums, kas norāda, ka var atteikties no līdz šim piemērotā piecu kilogramu svara ierobežojuma šādiem gaļas produktiem, ja saglabā un piemēro visus pārējos pastāvošos aizsardzības pasākumus,IR PIEŅĒMUSI ŠO DIREKTĪVU.1. pantsAr šo Direktīvas 80/215/EEK 4. panta 1. punkta a) apakšpunkta ii) daļas otro ievilkumu groza šādi:1. otro ievilkumu atceļ;2. iepriekšējā ceturtā ievilkuma pirmajā apakšievilkumā vārdus "kuru laikā temperatūrai jābūt vismaz 70 oC…" aizstāj ar vārdiem "kuru laikā iekšējai temperatūrai jābūt vismaz 70 oC…".2. pantsDalībvalstīs stājas spēkā normatīvie un administratīvie akti, kas vajadzīgi, lai ne vēlāk kā līdz 1989. gada 1. aprīlim izpildītu šīs direktīvas prasības. Dalībvalstis par to tūlīt informē Komisiju.3. pantsŠī direktīva ir adresēta dalībvalstīm.Briselē, 1988. gada 19. decembrīPadomes vārdā —priekšsēdētājsY. Pottakis[1] OV C 273, 22.10.1988., 9. lpp.[2] Atzinums sniegts 1988. gada 16. decembrī (Oficiālajā Vēstnesī vēl nav publicēts).[3] Atzinums sniegts 1988. gada 14. decembrī (Oficiālajā Vēstnesī vēl nav publicēts).[4] OV L 47, 21.2.1980., 4. lpp.[5] OV L 279, 2.10.1987., 27. lpp.--------------------------------------------------


title: Padomes Direktīva 93/65/EEK (1993. gada 19. jūlijs) par saderīgu tehnisko specifikāciju noteikšanu un lietošanu gaisa satiksmes vadības iekārtu un sistēmu iegādei

text:
Svarīgs juridisks paziņojums

|

31993L0065

Oficiālais Vēstnesis L 187 , 29/07/1993 Lpp. 0052 - 0056 Speciālizdevums somu valodā: Nodaļa 7 Sējums 4 Lpp. 0202  Speciālizdevums zviedru valodā: Nodaļa 7 Sējums 4 Lpp. 0202

		Padomes Direktīva 93/65/EEK(1993. gada 19. jūlijs)par saderīgu tehnisko specifikāciju noteikšanu un lietošanu gaisa satiksmes vadības iekārtu un sistēmu iegādeiEIROPAS KOPIENU PADOME,ņemot vērā Eiropas Ekonomikas kopienas dibināšanas līgumu un jo īpaši tā 84. panta 2. punktu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],ņemot vērā Ekonomikas un sociālo lietu komitejas atzinumu [3],tā kā gaisa transportā Eiropā pašlaik valda ievērojama spriedze gaisa satiksmes sastrēgumu dēļ;tā kā līdz šim vadības sistēmas izstrādātas un ieviestas saskaņā ar Starptautiskās civilās aviācijas organizācijas (ICAO) noteikumiem, ko var atšķirīgi interpretēt katrā valstī vai reģionā;tā kā Kopienas standartu noteikšana un ieviešana ir efektīvs veids, kā vadīt vispārējo gaisa satiksmi, jo pašreizējā situācija, kas balstās uz valstu vai reģionu sistēmām, radījusi tehniskas nesaderības un darbības veida atšķirības, kas tagad kavē kontrolētu lidojumu nodošanu dažādu dalībvalstu lidojumu kontroles iestāžu starpā;tā kā būtu jāpatur prātā nozīmīgais darbs, ko sākusi Eiropas Civilās aviācijas konference (ECAC) un Eurocontrol gaisa satiksmes vadības jomā, kā arī attiecīgie secinājumi, ko pieņēmuši ECAC valstu ministri 1990. gada aprīlī un 1992. gada martā;tā kā, lai novērstu satiksmes sastrēgumus un īstermiņā uzlabotu satiksmes plūsmu, būtu jāveic funkcionāla integrācija;tā kā saskaņošanas un integrācijas procesu veicinātu tas, ka visas dalībvalstis pievienotos Starptautiskajai konvencijai par sadarbību aeronavigācijas drošības uzlabošanai;tā kā, ievērojot rezolūciju 89/C 189/02 [4], visu dalībvalstu pievienošanās procesu Starptautiskajai konvencijai par sadarbību aeronavigācijas drošības uzlabošanai līgumslēdzēju pušu statusā sekmētu tas, ka dalībvalstis, kuras jau ir minētās konvencijas līgumslēdzējas puses, censtos attiecīgā gadījumā Eurocontrol sistēmā veikt pasākumus, kas veicinātu šādu pievienošanos;tā kā Eurocontrol pieņemtās tehniskās specifikācijas atbilst ICAO ieteiktajiem standartiem un praksei;tā kā Komisijai, kam palīdz dalībvalstu pārstāvju komiteja, saskaņā ar procedūru, kura paredzēta Padomes 1987. gada 13. jūlija Lēmumā 87/373/EEK, kas nosaka procedūras, kā pildāmas Komisijai uzdotās īstenošanas pilnvaras [5], būtu jādod tiesības dažus Eurocontrol standartus noteikt par obligātiem Kopienas līmenī;tā kā Eiropas standartizācija ir izšķirīgs faktors, lai izveidotu vienādi augstu drošības līmeni gaisa satiksmes vadībā; tā kā Eurocontrol un Eiropas standartizācijas organizācijām būtu savstarpēji jāsadarbojas;tā kā būtu jāprecizē, ka saskaņā ar Padomes 1983. gada 28. marta Direktīvu 83/189/EEK, kas nosaka procedūru informācijas sniegšanai tehnisko standartu un noteikumu jomā [6], Komisija pēc apspriešanās ar Eurocontrol var uzdot Eiropas standartizācijas organizācijām sastādīt Eiropas standartus, kas veicinātu gaisa satiksmes vadības sistēmu darbību;tā kā jebkurā gadījumā jebkuru priekšmetu vai iekārtu, kas tiek likumīgi tirgota vienā dalībvalstī, jāvar brīvi tirgot citu dalībvalstu teritorijā;tā kā Starptautiskā konvencija par sadarbību aeronavigācijas drošības uzlabošanai nosaka, ka Eurocontrol ir piemērots līdzeklis, lai veiktu vajadzīgos pasākumus pašreizējo problēmu atrisināšanai Eiropā;tā kā drošība ir izšķirīgs faktors gaisa satiksmē Kopienā; tā kā šajā direktīvā būtu jāņem vērā, ka pastāv Konvencija par starptautisko civilo aviāciju, kas parakstīta Čikāgā 1944. gada 7. decembrī un kas paredz īstenot jebkādus pasākumus, kuri vajadzīgi, lai nodrošinātu drošu un kārtīgu starptautiskās civilās aviācijas attīstību;tā kā Padomes 1976. gada 21. decembra Direktīva 77/62/EEK, kas koordinē procedūras piegādes līgumu piešķiršanai valsts vajadzībām [7], un 1990. gada 17. septembra Direktīva 90/531/EEK par līgumu piešķiršanas procedūrām, ko veic subjekti, kuri darbojas ūdensapgādes, enerģētikas, transporta un telekomunikāciju sektorā [8], attiecas uz gaisa satiksmes vadības sektoru, un būtu jāprecizē līgumu piešķiršanas subjekti;tā kā dažās dalībvalstīs iepriekš minētās direktīvas neattiecas uz aeronavigācijas iekārtu iegādi; tā kā visās dalībvalstīs tomēr būtu jāievēro Eurocontrol standarti, kas iekļauti Kopienas tiesību sistēmā,IR PIEŅĒMUSI ŠO DIREKTĪVU.1. pantsŠī direktīva attiecas uz saderīgu tehnisko specifikāciju noteikšanu un lietošanu gaisa satiksmes vadības iekārtu un sistēmu iegādei, jo īpaši attiecībā uz šādām sistēmām:- sakaru sistēmas,- novērošanas sistēmas,- sistēmas, kas nodrošina automātisku palīdzību gaisa satiksmes kontrolē,- navigācijas sistēmas.2. pantsŠajā direktīvā:a) "tehniskas specifikācijas" ir tehniskas prasības, kas īpaši ietvertas piedāvājumu konkursa dokumentos, kuri nosaka darba, materiāla, ražojuma vai piegādes īpašības, un kas ļauj darbu, materiālu, ražojumu vai piegādi objektīvi aprakstīt kā tādu, kas atbilst pasūtītāja paredzētajam lietojumam. Šādos tehniskos priekšrakstos var ietvert kvalitātes, darbības, drošības un izmēru prasības, kā arī prasības, ko attiecina uz materiālu, ražojumu vai piegāžu kvalitātes nodrošinājumu, terminoloģiju, simboliem, testiem un testu metodēm, iesaiņojumu, marķēšanu vai etiķetēm;b) "standarts" ir tehniska specifikācija, ko atkārtotai vai ilgstošai piemērošanai apstiprinājusi atzīta standartizācijas iestāde, un atbilstība tam parasti nav obligāta;c) "Eurocontrol standarts" ir obligātais elements Eurocontrol specifikācijās par fiziskām īpašībām, konfigurāciju, materiālu, darbību, personālu vai procedūru, kuru vienāda piemērošana ir atzīta par būtisku vienotas gaisa satiksmes pakalpojumu (ATS) sistēmas ieviešanai (obligātie elementi veido Eurocontrol standarta dokumenta daļu).3. pants1. Komisija saskaņā ar 6. pantā paredzēto procedūru atlasa un pieņem Eurocontrol standartus, kā arī vēlākus Eurocontrol veiktus šo standartu grozījumus, kas būtu jānosaka par obligātiem saskaņā ar Kopienas tiesību aktiem, jo īpaši tos standartus, kas attiecas uz I pielikumā uzskaitītajām jomām. Komisija publicē Eiropas Kopienu Oficiālajā Vēstnesī atsauces uz visām tehniskajām specifikācijām, kas šādi noteiktas par obligātām.2. Lai nodrošinātu, ka I pielikums, kurā uzskaitīti izstrādājamie Eurocontrol standarti, ir tik pilnīgs, cik vien iespējams, Komisija, ievērojot 6. pantā paredzēto procedūru un apspriežoties ar Eurocontrol, vajadzības gadījumā var grozīt I pielikumu saskaņā ar Eurocontrol veiktajiem grozījumiem.3. Itālijas Republika un Spānijas Karaliste var atlikt šā panta piemērošanu par vienu gadu. Ja pēc šā laika minētās dalībvalstis nevar piemērot Eurocontrol standartus, Padome saskaņā ar Līgumu pieņem lēmumu par veicamajiem pasākumiem.4. pantsLai vajadzības gadījumā papildinātu Eurocontrol standartu ieviešanas procesu, Komisija saskaņā ar Direktīvu 83/189/EEK, apspriežoties ar Eurocontrol, var Eiropas standartizācijas organizācijām piešķirt standartu noteikšanas pilnvaras.5. pants1. Neskarot Direktīvu 77/62/EEK un 90/531/EEK, dalībvalstis veic visus nepieciešamos pasākumus, lai nodrošinātu, ka vispārīgajos dokumentos vai specifikācijās, kas attiecas uz katru līgumu, II pielikumā nosauktie piešķīrēji subjekti, pērkot aeronavigācijas iekārtas, ietver atsauci uz specifikācijām, kuras pieņemtas saskaņā ar šo direktīvu.2. Lai nodrošinātu, ka II pielikums ir tik pilnīgs, cik vien iespējams, dalībvalstis dara Komisijai zināmas visas pārmaiņas, ko tās izdara savos sarakstos. Komisija izdara grozījumus II pielikumā saskaņā ar 6. pantā noteikto procedūru.6. pants1. Komisijai palīdz komiteja, kura sastāv no dalībvalstu pārstāvjiem un kuras priekšsēdētājs ir Komisijas pārstāvis.2. Komisijas pārstāvis iesniedz komitejai veicamo pasākumu projektu. Komiteja par projektu sniedz atzinumu termiņā, ko priekšsēdētājs var noteikt atkarībā no jautājuma steidzamības. Atzinumu sniedz ar balsu vairākumu, kas Līguma 148. panta 2. punktā paredzēts gadījumam, kad Padomei jāpieņem lēmums pēc Komisijas priekšlikuma. Dalībvalstu pārstāvju balsīm Komitejā ir tāda vērtība, kā norādīts minētajā pantā. Priekšsēdētājs balsošanā nepiedalās.3. Komisija apstiprina paredzētos pasākumus, ja tie saskan ar komitejas atzinumu.4. Ja paredzētie pasākumi nesaskan ar komitejas atzinumu vai ja komiteja nesniedz atzinumu, Komisija nevilcinādamās iesniedz Padomei priekšlikumu par veicamajiem pasākumiem. Padome pieņem lēmumu ar kvalificētu balsu vairākumu.5. Ja trīs mēnešus pēc priekšlikuma iesniegšanas Padomei tā nav pieņēmusi lēmumu, pasākumus pieņem Komisija, ja vien Padome ar vienkāršu balsu vairākumu nav balsojusi pret šiem pasākumiem.7. pantsĪstenojot savas pilnvaras, Komisija regulāri apspriežas ar attiecīgajiem aeronavigācijas organizāciju, gaisa telpas izmantotāju un arodapvienību pārstāvjiem Eiropā. Tā informē 6. pantā paredzēto komiteju par šo apspriežu iznākumu.8. pants1. Komisija regulāri iesniedz Eiropas Parlamentam un Padomei ziņojumus par šajā direktīvā paredzēto noteikumu darbību, vajadzības gadījumā papildinot tos ar priekšlikumiem 3. un 4. panta īstenošanai.2. Katru gadu dalībvalstis dara Komisijai zināmus visus pasākumus, ko tās ieviesušas, lai sasniegtu šajā direktīvā noteiktos mērķus.9. pants1. Dalībvalstis pieņem noteikumus, kas vajadzīgi, lai izpildītu šīs direktīvas prasības viena gada laikā no tās pieņemšanas. Par to dalībvalstis tūlīt informē Komisiju.Pieņemot šādus noteikumus, dalībvalstis tajos ietver atsauci uz šo direktīvu, vai arī šādu atsauci pievieno to oficiālajai publikācijai. Dalībvalstis nosaka veidu, kā izdarīt šādas atsauces.2. Dalībvalstis dara Komisijai zināmus galvenos tiesību aktus, ko tās pieņem jomā, kuru reglamentē šī direktīva. Komisija par to informē pārējās dalībvalstis.10. pantsŠī direktīva ir adresēta dalībvalstīm.Briselē, 1993. gada 19. jūlijāPadomes vārdā —priekšsēdētājsW. CLAES[1] OV C 244, 23.9.1992., 16. lpp.[2] Atzinums sniegts 1993. gada 25. jūnijā (Oficiālajā Vēstnesī vēl nav publicēts).[3] OV C 19, 25.1.1993., 39. lpp.[4] OV C 189, 26.7.1989., 3. lpp.[5] OV C 197, 18.7.1987., 33. lpp.[6] OV L 109, 26.4.1983., 8. lpp. Direktīvā jaunākie grozījumi izdarīti ar Komisijas Lēmumu 92/400/EEK (OV L 221, 6.8.1992., 55. lpp.).[7] OV L 13, 15.1.1977., 1. lpp. Direktīvā jaunākie grozījumi izdarīti ar Direktīvu 92/50/EEK (OV L 209, 24.7.1992., 1. lpp.).[8] OV L 297, 29.10.1990., 1. lpp.--------------------------------------------------I PIELIKUMS3. PANTĀ MINĒTO EUROCONTROL STANDARTUINDIKATĪVS SARAKSTSSakaru sistēmasAr lidojumu grafiku saistītu datu apmaiņa (ziņojumu formāts) [1]Radara datu apmaiņa (Asterix ziņojumu formāts) [2]ATS tālsakaru sistēmas [3]Tiešā pieslēguma datu apmaiņa (OLDI) [4]Automātiskās SSR koda piešķīrējas sistēmas [5]Navigācijas sistēmasRNAV [6]Radara diferencēšana [7]Īstermiņa sadursmju brīdināšanas sistēmas (STCA) [8]Novērošanas sistēmasNovērošanas specifikācijas [9]Kopīga radara ierīču izmantošana [10][1] Sagatavots projekts.[2] Sagatavots projekts.[3] Sagatavots projekts.[4] Jau pastāv.[5] Sagatavots projekts.[6] Sagatavots projekts.[7] Projekta sagatavošana vēl nav uzsākta.[8] Projekta sagatavošana vēl nav uzsākta.[9] Sagatavots projekts.[10] Projekta sagatavošana vēl nav uzsākta.--------------------------------------------------II PIELIKUMSPIEŠĶĪRĒJI SUBJEKTI, KAS IR ATBILDĪGI PAR GAISA NAVIGĀCIJAS IEKĀRTU IEGĀDIEurocontrol Rue de la Loi, 72 B-1040Beļģijai:Régie des Voies AériennesCCN — Rue du Progrès 80 B-1210Dānijai:Statens Luftfartsvæsen(Civil Aviation Administration) Postbox 744 DK-Copenhagen SVVācijai:DFS Deutsche Flugsicherung GMBH Kaiserleistr. 29-35 D-6050Grieķijai:Ministry of Transport and CommunicationsCivil Aviation DepartmentFinancial Administration and Procurement DirectoratePurchasing SectionPasta adreseVasileos Georgiou 1PO Box 7375116.604-EllinikoGR-AthensTelefons (0030-1-) 89 47 71 21Spānijai:AENA (Aeropuertos Españoles y Navegación Aérea)Calle Santa Engracia, 120E-MadridFrancijai:Le Directeur général de l'aviation civile93 boulevard du MontparnasseF-75270 Paris Cedex 06tas deleģē:- Monsieur le chef du service technique de la navigation aérienne246 rue LecourbeF-75732 Paris Cedex 15- Monsieur le directeur général des aéroports de Paris291 boulevard RaspailF-75675 Paris Cedex 14Īrijai:The Department of Tourism, Transport and CommunicationsAir Navigation Services OfficeCorporate Services DivisionScotch HouseHawkins StreetIRL-Dublin 2Itālijai:AAAVTAGAzienda Autonoma Assistenza al Volo per il Traffico Aereo GeneraleVia Salaria, 715I-00138 RomaLuksemburgai:Ministère des TransportsDirection de l'Aviation civile L-2938 LuxembourgNīderlandei:LuchtverkeersbeveiligingPostbus 7601NL-1118 ZJ Luchthaven SchipholPortugālei:Empresa Pública de Aeroportos e Navegação Aérea (ANAep)Avenida Sidónio Pais, n.o 8-5.oP-1000 LisboaIegādes mazām lidostām vai lidlaukiem var veikt pašvaldības iestādes vai reģiona valdības.Apvienotajai Karalistei:Civil Aviation AuthorityCAA House45-59 KingswayUK-London WC2B 6TEHighlands & Islands Airports Ltd (HIAL)Inverness AirportUK-Inverness--------------------------------------------------


title: Eiropas Parlamenta un Padomes Direktīva 2008/36/EK ( 2008. gada 11. marts ), ar ko groza Padomes Direktīvu 92/49/EEK par normatīvo un administratīvo aktu koordinēšanu attiecībā uz tiešo apdrošināšanu, kas nav dzīvības apdrošināšana, attiecībā uz Komisijai piešķirtajām ieviešanas pilnvarām

text:
               20.3.2008

               LV

               Eiropas Savienības Oficiālais Vēstnesis

               L 81/69

      EIROPAS PARLAMENTA UN PADOMES DIREKTĪVA 2008/36/EK
   (2008. gada 11. marts),
   ar ko groza Padomes Direktīvu 92/49/EEK par normatīvo un administratīvo aktu koordinēšanu attiecībā uz tiešo apdrošināšanu, kas nav dzīvības apdrošināšana, attiecībā uz Komisijai piešķirtajām ieviešanas pilnvarām
   EIROPAS PARLAMENTS UN EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 47. panta 2. punktu un 55. pantu,
   ņemot vērā Komisijas priekšlikumu,
   ņemot vērā Eiropas Ekonomikas un sociālo lietu komitejas atzinumu (1),
   saskaņā ar Līguma 251. pantā noteikto procedūru (2),
   tā kā:

               (1)

               Direktīvā 92/49/EEK (3) ir paredzēts, ka jāpieņem konkrēti pasākumi saskaņā ar Padomes Lēmumu 1999/468/EK (1999. gada 28. jūnijs), ar ko nosaka Komisijai piešķirto ieviešanas pilnvaru īstenošanas kārtību (4).

               (2)

               Lēmums 1999/468/EK ir grozīts ar Lēmumu 2006/512/EK, kas ievieš regulatīvo kontroles procedūru, lai pieņemtu vispārējus pasākumus, kas izstrādāti, lai grozītu nebūtiskus elementus pamataktā, kas pieņemts saskaņā ar Līguma 251. pantā noteikto procedūru, inter alia, svītrojot dažus šādus elementus vai papildinot aktu, iekļaujot jaunus nebūtiskus elementus.

               (3)

               Saskaņā ar Eiropas Parlamenta, Padomes un Komisijas deklarāciju (5) par Lēmumu 2006/512/EK, lai tiem spēkā esošajiem aktiem, kas pieņemti saskaņā ar Līguma 251. pantu, piemērotu regulatīvo kontroles procedūru, šie akti jāpielāgo saskaņā ar piemērojamām procedūrām.

               (4)

               Komisija būtu jāpilnvaro pieņemt Direktīvu 73/239/EEK (6), 88/357/EEK (7) un 92/49/EEK ieviešanai nepieciešamos pasākumus, lai ņemtu vērā tehniskas pārmaiņas apdrošināšanas nozarē vai finanšu tirgos un nodrošinātu vienādu šo direktīvu piemērošanu. Konkrēti, šie pasākumi ir izstrādāti, lai paplašinātu juridisko formu sarakstu, grozītu apdrošināšanas nozaru sarakstu vai pielāgotu šajā sarakstā izmantoto terminoloģiju, precizētu ar maksātspējas rezervi saistītos jautājumus, mainītu minimālo garantiju fondu, grozītu to aktīvu sarakstu, ko uzskata par piemērotiem tehnisko rezervju segšanai, un noteikumus par ieguldījumu izkliedi, kā arī mainītu atkāpes saskaņotajos noteikumos un precizētu definīcijas. Šie pasākumi, kuri ir vispārēji un kuru mērķis ir grozīt nebūtiskus Direktīvu 73/239/EEK, 88/357/EEK un 92/49/EEK elementus, inter alia, papildinot tās ar jauniem nebūtiskiem elementiem, ir jāpieņem saskaņā ar Lēmuma 1999/468/EK 5.a pantā paredzēto regulatīvo kontroles procedūru.

               (5)

               Tādēļ atbilstīgi būtu jāgroza Direktīva 92/49/EEK.

               (6)

               Tā kā grozījumi, ko Direktīvā 92/49/EEK veic ar šo direktīvu, ir tehniska rakstura un attiecas vienīgi uz komitejas procedūru, dalībvalstīm tie nav jātransponē. Tādēļ nav nepieciešams pieņemt šādus noteikumus,

         IR PIEŅĒMUŠI ŠO DIREKTĪVU.
   1. pants
   Grozījumi
   Direktīvas 92/49/EEK 51. panta ievada formulējumu aizstāj ar šādu:

      “Turpmāk norādītos tehniskos pielāgojumus, kas paredzēti, lai grozītu nebūtiskus elementus Direktīvā 73/239/EEK, Direktīvā 88/357/EEK un šajā direktīvā, inter alia, papildinot tās, pieņem saskaņā ar Direktīvas 91/675/EEK 2. pantā paredzēto regulatīvo kontroles procedūru.”

   2. pants
   Stāšanās spēkā
   Šī direktīva stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   3. pants
   Adresāti
   Šī direktīva ir adresēta dalībvalstīm.

      Strasbūrā, 2008. gada 11. martā

            Eiropas Parlamenta vārdā —

            priekšsēdētājs

         H.-G. PÖTTERING

            Padomes vārdā —

            priekšsēdētājs

         J. LENARČIČ

      (1)  OV C 161, 13.7.2007., 45. lpp.

      (2)  Eiropas Parlamenta 2007. gada 10. jūlija Atzinums (Oficiālajā Vēstnesī vēl nav publicēts) un Padomes 2008. gada 3. marta Lēmums.

      (3)  OV L 228, 11.8.1992., 1. lpp. Direktīvā jaunākie grozījumi izdarīti ar Eiropas Parlamenta un Padomes Direktīvu 2007/44/EK (OV L 247, 21.9.2007., 1. lpp.).

      (4)  OV L 184, 17.7.1999., 23. lpp. Lēmumā grozījumi izdarīti ar Lēmumu 2006/512/EK (OV L 200, 22.7.2006., 11. lpp.).

      (5)  OV C 255, 21.10.2006., 1. lpp.

      (6)  Padomes Pirmā direktīva 73/239/EEK (1973. gada 24. jūlijs) par normatīvo un administratīvo aktu koordināciju attiecībā uz uzņēmējdarbības sākšanu un veikšanu tiešās apdrošināšanas nozarē, kas nav dzīvības apdrošināšana (OV L 228, 16.8.1973., 3. lpp.). Direktīvā jaunākie grozījumi izdarīti ar Direktīvu 2006/101/EK (OV L 363, 20.12.2006., 238. lpp.).

      (7)  Padomes Otrā direktīva 88/357/EEK (1988. gada 22. jūnijs) par normatīvo un administratīvo aktu koordināciju attiecībā uz tiešo apdrošināšanu, kas nav dzīvības apdrošināšana, un par noteikumiem pakalpojumu sniegšanas brīvības efektīvākai izmantošanai (OV L 172, 4.7.1988., 1. lpp.). Direktīvā jaunākie grozījumi izdarīti ar Eiropas Parlamenta un Padomes Direktīvu 2005/14/EK (OV L 149, 11.6.2005., 14. lpp.).